Vo Francúzsku máte 73% sadzbu budete mať po Hollandovi. V Británii máte 50% sadzbu.

Podľa článku BBC Francois Hollande naozaj povedal, ze che zaviest 75% sadzbu na dan z príjmu pre tých, ktorých príjem je nad 1 mil. Eur, " pretože nie je možné, aby niekto mal takýto veľký príjem." Takáto daň sa bude podľa článku Accountancy live týkať asi 0,01% Francúzov. Podľa článku BBC platí vo Veľkej Británii 50% sadzba na daň z príjmu "za každú libru nad príjem 150 000 GBP." Ľuboš Blaha uvádza daňové sadzby, ktoré platia pre najvyššie príjmové skupiny obyvateľstva, pri čom plánovanú sadzbu pre Francúzsko uvádza o dve percentá nižšiu. Jeho výrok napriek tomu považujeme za pravdivý, pretože v oboch krajinách skutočne existuje (alebo bude existovať) daná sadzba.

BBC článku článku


... v tých materiáloch, analýzach, či už je to PISA alebo Education at a Glance, oni často krát prídu s tým, čo nám chýba. Napríklad, keď ste hovorili o tej čitateľskej gramotnosti, tak napísali, že zlé učíme metakognitívne stratégie, že to chýba na školách. Úplne jasne.

V záverečnej správe PISA 2012 sa pri čitateľskej gramotnosti spomína nasledujúce: " Zastúpenie žiakov na najvyšších vedomostných úrovniach má mierne klesajúcu tendenciu v porovnaní s predchádzajúcim cyklom. Celkovo sa v tejto skupine žiakov nachádza 16,5 % žiakov 4-ročných gymnázií a 13,5 % žiakov 8-ročných gymnáziíí a približne 1 % žiakov SOU s maturitou a ZŠ. Najvyšší pokles pri zaradení žiakov v najvyšších referenčných úrovniach sme zaznamenali medzi žiakmi 8-ročných gymnázií (8,4 %). Jediný nárast (o 3 %) v tejto top skupine zaznamenali žiaci 4-ročných gymnázií ." Podľa PISA 2009 Slovensko sa zaradilo medzi krajiny s podpriemerným výsledkom pri aplikovaní metakognitívnych stratégií - stratégie pochopenia a zapamätania informácií a stratégie sumarizácie informácii. Publikácia zároveň uvádza, že rozvoj týchto stratégií by mohol mať pozitívny vplyv na výsledok v rámci čitateľskej gramotnosti. Dátum zverejnenia analýzy: 09.12.2013 Naspäť Nahlásiť chybu

PISA


A pán minister potvrdí, že odhad pri stavbe rozpočtu rast reálnych miezd bol nulový, teraz si ho trošku vylepšili, ale Národná banka stále hovorí o poklese reálnych miezd.

Výrok a hodnotenie doplnené 2.3.2011. Podľa Výboru pre makroekonomické prognózy , kde má okrem iných zástupcu aj NBS, by mala reálna mzda v roku 2011 vzrásť o 0,2%. Rovnaký vývoj predpokladá aj materiál (.pdf) IFP MF SR. Dátum zverejnenia analýzy: 02.03.2011 Naspäť Nahlásiť chybu

Výboru pre makroekonomické prognózy
materiál


...veď v Európskom parlamente nedávno boli Estrela, dokument, ktorým sa snažili európski poslanci, u nás nevolení, hlasovali za to aj smerácki poslanci,

Estrela report , ktorého autorkou je portugalská europoslankyňa Edite Estrela, je dokument venujúci sa sexuálnemu a reprodukčnému zdraviu a súvisiacim právam. Okrem iného vyzýva štáty k zavedeniu povinnej sexuálnej výchovy na základných a stredných školách, zabezpečeniu práva na dostupnú antikoncepciu a potrat, snahu o prevenciu pohlavne prenosných chorôb, záväzok členských štátov financovať potraty v rámci rozvojovej pomoci a zahraničnej politike.

Estrela report
alternatívnym návrhom


Dopravný podnik z pôvodného dlhu 20, 5 milióna je na 41,8. Bratislavská vodárenská spoločnosť z 30 miliónov na 79.

Dlh DPB, a.s. k 31. 12. 2013 predstavoval sumu 44 028 416 eur.

Dlh spoločnosti


Za zavedenie rodičovského dôchodku sme my ako jediná strana nehlasovali.

Richard Sulík hovorí o schvaľovaní nového znenia Zákona o sociálnom poistení, ktorý určil, za akých okolností bude vyplácaný rodičovský bonus. Poslanci SaS túto zmenu nepodporili, podobne však za návrh väčšinovo nehlasovali ani poslanci Smeru-SD, či nezaradení poslanci z rôznych strán. Strana SaS však jednohlasne podporila predchádzajúcu zmenu ústavy, ktorá rodičovský bonus do ústavy zakotvila. Výrok Richarda Sulíka preto hodnotíme ako zavádzajúci.

Národná rada schválila v októbri minulého roka novelu zákona o sociálnom poistení z dielne Ministerstva práce, sociálnych vecí a rodiny. Vďaka tejto novele mohli seniori v dôchodkovom veku od svojich detí dostávať rodičovský dôchodok.

Národná rada návrh schválila hlasmi 73 zo 133 prítomných poslancov. Takmer celý klub SaS hlasoval proti návrhu, s výnimkou Martina Klusa, ktorý bol neprítomný. Zákon však väčšinovo nepodporili ani poslanecký klub strany Smer, kde za zákon hlasovali iba dvaja poslanci. Za návrh nehlasovali ani nezaradení poslanci strany Hlas, nezaradení poslanci hnutia Republika, ktorí kandidovali na kandidátke ĽSNS či nezaradení poslanci, ktorí po odchode z koalície vstúpili do hnutia Progresívne Slovenska či strany Spolu.

Schválenie konkrétneho návrhu predchádzalo zakotvenie princípu rodičovského dôchodku do Ústavy v decembri 2020. Hnutie Sme rodina vtedy k novele ústavy, ktorá riešila súdnu reformu, pozmeňujúcim návrhom pridala viaceré nesúvisiace zmeny v dôchodkoch , medzi nimi aj rodičovský bonus.

Túto zmenu podporili všetky strany vtedajšej koalície vrátane strany SaS, ktorá za tento pozmenujúci návrh hlasovala jednohlasne.

Práve zakotvenie rodičovského bonusu do ústavy uvádza minister práce Erik Tomáš ako dôvod zmien v oblasti darovania 2 % dane.

schválila
schválila
pridala
zmeny v dôchodkoch
hlasovala
uvádza


Patrím k posledným dvom aktívnym politikov, ktorý hlasovali za deklaráciu zvrchovanosti Slovenska a Ústavu SR v roku 1992.

Robert Fico bol v roku 1992, kedy sa schvaľovala Deklarácia zvrchovanosti slovenského národa a Ústava SR, poslancom Slovenskej národnej rady (SNR) za stranu SDĽ. SDĽ hlasovala za obidva dokumenty, Robert Fico bol prítomný na rokovaniach. Demagog.sk nemá prístup k oficiálny výstupom hlasovaní, či k nahrávke z hlasovania. Na základe dostupných informácií však R. Fico hlasoval za oba dokumenty. Druhým ešte dnes aktívnym politikom, ktorý za Ústavu hlasoval je I. Gašparovič. Deklarácia zvrchovanosti sa schvaľovala na 3. schôdzi (. pdf ) SNR 17. júla 1992 a o Ústave sa hlasovalo 1. septembra 1992 na 5. schôdzi (. pdf ). Podľa prezenčných listín bol Robert Fico na oboch schôdzach prítomný. Portál Aktuality.sk uvádza, že R. Fico ako poslanec, prvýkrát zvolený do SNR za SDĽ hlasoval za deklaráciu. P. Paška daroval R. Ficovi pri príležitosti 20. výročia samostatnosti videonahrávku z hlasovania, na ktorej hlasoval za deklaráciu. Demagog.sk nemá prístup k tejto nahrávke. Denník SME k pripravovaným oslavám 20. výročia samostatnosti uvádzal, že R. Fico a I. Gašparavič sú v súčasnosti jediní politici aktívny vo vysokej politike, ktorí hlasovali za zvrchovanosť SR a ústavu SR. Túto informáciu potvrdzujú aj rozhovore s premiérom R. Ficom v Hospodárske noviny . Podľa denníka Pravda sa " ústava 1. septembra 1992 neprijímala pomocou hlasovacieho zariadenia, ale slovne: Hlasujem za Ústavu SR. Takto sa vyjadrilo zo 134 poslancov 114, proti bolo 16 a zdržali sa 4 poslanci. " Poslanci strán KDH hlasovali proti, a poslanci za MKDH a Spolužitie (predchodca SMK) pred hlasovaním opustili rokovaciu sálu. Za ústavu hlasovali poslanci strán HZDS, SNS a SDĽ. Deklarácia zvrchovanosti sa tiež podľa zápisnice príslušnej schôdze prijímala slovným hlasovaním. Podľa denníka SME hlasovalo za 25 z 29 poslancov za SDĽ. Dátum zverejnenia analýzy: 19.12.2013 Naspäť Nahlásiť chybu

pdf
pdf
Aktuality.sk
SME
Hospodárske noviny
Pravda
zápisnice
SME


Sme rodina sa opakovane a jasne vyjadrili, že nedajú hlasy na 76, ktorá by vládla do februára budúceho roku. Takto isto sa vyjadril poslanec Gyimesi, poslanec Valášek a poslanec Matovič to dokonca podmienil odstupom ministra Hirmana.

Poslanci klubu Sme rodina, Gyimesi, Matovič a Valášek skutočne neponúkli svoje podpisy pod novú parlamentnú väčšinu,, ktorú sa snažil zložiť premiér v demisii Eduard Heger, alebo svoj podpis podmienili predčasnými voľbami.

Sme rodina cez niekoľkých predstaviteľov opakovane komunikovala , že po páde vlády budú za predčasné voľby. Podpisy pod takzvanú „novú 76ku” - čiže pre vládu s nadpolovičnou väčšinou v parlamente - boli ochotní dodať iba pri dohode na predčasných voľbách . V prípade zloženia vlády, by túto vládu podporili len do predčasných volieb , nie do termínu riadnych volieb.

Svoj podpis pod návrh o vybudovanie novej väčšiny nedodal ani poslanec OĽaNO Gyorgy Gyimesi, ktorý chcel pred tým počuť mená ministrov takejto vlády. Zároveň povedal, že podľa jeho názoru „nová 76ka do februára 2024 nebude”.

Rovnaký postoj zaujal aj nezaradený poslanec Progresívneho Slovenska Tomáš Valášek.

Aj predseda OĽaNO Igor Matovič v statuse na sociálnej sieti napísal , že si nevie predstaviť vládu, v ktorej by zotrval minister hospodárstva Karol Hirman. Podpisy, ktoré zbieral Eduard Heger, však neboli pod konkrétne zloženie vlády. Igor Matovič medzitým povedal, že chce dať podpis ako posledný .

predstaviteľov
komunikovala
dohode na predčasných voľbách
do predčasných volieb
nedodal ani poslanec
postoj zaujal
napísal
podpis ako posledný


Nástupný plat vedeckých pracovníkov, či už v akadémii vied alebo ktorí nastupujú, tak tie sú ešte nižšie ako nástupné platy učiteľov.

Na základe vyjadrenia predsedu SAV môže plat začínajúceho výskumného pracovníka v SAV byť po prechode do zamestnaneckého pomeru často nižší ako 600-700 euro. Začínajúci plat učiteľa v roku 2012 bol podľa Ministerstva školstva na úrovni 540 euro. Demagog.sk hodnotí výrok ako neoveriteľný, vzhľadom na nedostupné informácie o presných platoch začínajúceho výskumného pracovníka na SAV. Demagog.sk nemôže zhodnotiť, či plat začínajúceho vedeckého pracovníka na SAV môže byť nižší ako 540 euro (plat začínajúceho učiteľa). Správa Ministerstva školstva z 13. januára 2012 hovorí: Nástupný plat začínajúceho učiteľa bez praxe je od 1. januára 2012 508,50 eur, resp. pre učiteľa špeciálnej školy 543 eur. K tomu dostane príplatok začínajúceho učiteľa vo výške 6 % z platovej tarify platovej triedy a pracovnej triedy 9, t. j. v uvedenom prípade 31, resp. 33 eur, čo je vlastne nástupný plat učiteľa bez praxe 540,50, resp. 576 eur. V septembri 2012 Poštová banka priniesla porovnanie platov učiteľov, pričom podľa údajov OECD je nástupný plat učiteľa na Slovensku 541 euro . Podľa vyjadrenia predsedu SAV Jaromíra Pastoreka pre denník Pravda (19. novembra 2012) sa plat začínajúcich vedeckých pracovníkov v SAV pohybuje na úrovni nižšej ako 600 až 700 euro.: Aký je priemerný plat pracovníka SAV, prípadne nastupujúceho mladého vedca? "Plat doktorandov je podľa mňa relatívne dobrý. Problém je, že keď skončia PhD. štúdium, kde majú nezdanené časti a zarobia okolo 600 až 700 eur, prejdú do zamestnaneckého pomeru, zdania im to a s platom často idú dole. Čo sa týka priemerného platu zamestnancov SAV, ten je okolo 1 100 eur." Posledná výročná správa SAV za rok 2011 (august 2012), uvádza (s.103) úroveň priemerného platu v závislosti od činnosti od 590 do 970 euro. Dátum zverejnenia analýzy: 09.05.2013 Naspäť Nahlásiť chybu

Správa
Poštová banka
vyjadrenia
správa


(...) predložil (zdravotné odvody zo zisku, pozn.) to do parlamentu minister Uhliarik z KDH, ktorý bol ministom zdravotníctva.

Navrhovateľom novely zákona č. 580/2004 o zdravotnom poistení bolo Ministerstvo zdravotníctva SR, ktoré v tom čase viedol Ivan Uhliarik z KDH. Schválením tohto návrhu boli zavedené zdravotné odvody z dividend a podielov na zisku so sadzbou 10 % a 5 % pre osoby so zdravotným postihnutím. Výrok hodnotíme ako pravdivý. Navrhovateľom novely zákona č. 580/2004 Z. z. o zdravotnom poistení bolo Ministerstvo zdravotníctva SR a minister Ivan Uhliarik z KDH uviedol tento vládny návrh v parlamente. Obsahom novely bolo aj zavedenie zdravotných odvodov z dividend a podielov na zisku so sadzbou 10 %. Na osoby so zdravotným postihnutím sa vzťahovala sadzba 5 %. Návrh zákona bol schválený na hlasovaní 2. decembra 2010. Obsah zákona : „(12) Povinnosť platiť poistné na verejné zdravotné poistenie sa vzťahuje na dividendy vyplácané zo zisku dosiahnutého v účtovnom období, ktoré začalo po účinnosti tohto zákona. 11. V § 12 sa odsek 1 dopĺňa písmenom g), ktoré znie: „g) zamestnanca, samostatne zárobkovo činnú osobu, poistenca podľa § 11 ods. 2 a poistenca štátu podľa § 11 ods. 7 10 % z vymeriavacieho základu podľa § 13 ods. 6; ak je zamestnanec, samostatne zárobkovo činná osoba, poistenec podľa § 11 ods. 2 a poistenec štátu podľa § 11 ods. 7 osoba so zdravotným postihnutím, sadzba poistného je 5 % z vymeriavacieho základu podľa § 13 ods. 6.“." Podľa eTrend.sk : „Vykompenzovať výpadok z nižších príspevkov za poistencov štátu, by malo pomôcť aj zavedenie povinnosti platiť zdravotné odvody z dividend."

hlasovaní

zákona

eTrend.sk


Viete, koľko by sme splácali za PPP? Vyše 600 miliónov ročne. Iba za tie tri balíky by sme platili ročne 30 rokov túto sumu.

Podobný výrok sme overovali už v minulosti ( V politike , 6. marca 2012).

V politike
Juraj Mesík


...nakoniec nová technika, ktorá vlastne bola vymenená u Hasičského záchranného zboru ako aj dobrovoľných hasičov, nakoniec bola na mieste a dokázala účinne pomôcť, takže tomu sa potom hovorí aj veľmi dobrá investícia.

Ministerstvo vnútra píše: "Následky prívalových dažďov v obciach na západnom Slovensku zasahovali profesionálni a aj dobrovoľní hasiči , ktorí nasadili do terénu aj dostupnú ťažkú techniku. V obci Lošonec zasahovali 3 príslušníci z OR HaZZ v Trnave s technikou MB Sprinter a 2 plávajúcimi čerpadlami. Do Horných Orešian bola vyslaná technika Iveco Daily s 3 príslušníkmi, veľkokapacitným čerpadlom a 2 plávajúcimi čerpadlami a následne po zhoršení situácie prišla na pomoc aj technika MB Atego, MB Vario, 2 plávajúce čerpadlá a 2 kalové čerpadlá so 7 príslušníkmi." >Z dostupných informácií nie je jasné, o akú techniku (či novú/ starú/vymenenú) sa malo jednať.

Ministerstvo vnútra píše:
zasahovali


Minulý rok, keď sme vykazovali 2 percentá, tak nám uznalo NATO len 1,74 %, ak, ak dobre rátam. A tento rok to vyzerá ešte horšie, pretože podľa samotných čísel... Podľa čísel samotného Ministerstva financií Slovenskej republiky tento rok bude mať, vyčerpá rezort obrany len 1,61 % HDP. Čiže tých 2 percentá, ktoré si pán minister, pán podpredseda síce vydupal, buď nevie alebo nechce minúť.

Schválený rozpočet na rok 2023 plánoval obranné výdavky vo výške 2 % HDP, reálne čerpanie výdavkov tento cieľ nesplnilo, dosiahlo výšku 1,74 % HDP. Obranné výdavky na rok 2024 boli tiež rozpočtované vo výške 2 % HDP, v skutočnosti sa tento cieľ nesplní. Obranné výdavky dosiahnu výšku 1,61 % HDP. Výrok preto hodnotíme ako pravdivý.

Obranné výdavky v roku 2023 nesplnili cieľ 2 %, dosiahli iba 1,74 %

Podľa Hlavnej knihy rozpočtu verejnej správy boli výdavky na obranu na rok 2023 naplánované vo výške 2% ( pdf, s. 126, časť 4.10 Obrana ). Takto rozpočtované výdavky na obranu uvádza aj Výročná správa Generálneho Tajomníka NATO. Slovenskej republike uznala odhadované investície vo výške 2,05 % HDP ( pdf, s. 50, Tabuľka „Defence expenditure as a share of GDP (%)” ). V správe NATO však figurovala iba odhadovaná suma, nie skutočné náklady.

Skutočné čerpanie v roku 2023 bolo podľa Hlavnej knihy rozpočtu verejnej správy na roky 2025 až 2027, vypracovanej Ministerstvom Financií, na úrovni len 1,74 % HDP ( pdf, s. 126, časť 4.10 Obrana ), nedosiahlo požadovanú hranicu 2% HDP.

Rozpočet na rok 2024 plánoval výdavky na obranu vo výške 2 % HDP, tento záväzok nesplní

Pre rok 2024 vyhradila vláda na obranné výdavky zhruba 2,63 miliardy eur, teda 2% HDP ( .pdf, s. 127, Tabuľka 105, 2024 R ).

Skutočné čerpanie by však podľa odhadov Ministerstva Financií SR malo dosiahnuť výšku 1,61 % HDP, teda 2,11 miliardy eur (. pdf, s. 127, Tabuľka 105, 2024 OS ). Ani v tomto roku by teda Slovenská republika nemala splniť požadovanú hranicu 2% HDP.

Požiadavka Severoatlantickej aliancie

Podľa požiadaviek NATO musia všetky členské štáty, teda vrátane Slovenskej republiky, investovať aspoň 2 % svojho HDP na obranu. Cieľom tejto požiadavky je budovanie kolektívnej bezpečnosti a schopnosti reagovať na rôzne hrozby.

Tento cieľ bol stanovený v roku 2006 ministrami obrany členských štátov. Hodnota 2 % bola stanovená s cieľom dosiahnuť optimálnu výšku pre adekvátny rozvoj ozbrojených síl ktoréhokoľvek členského štátu. Podľa aliancie je táto požiadavka tiež indikátorom „politickej vôle jednotlivých spojencov prispieť k spoločnému obrannému úsiliu NATO.“

pdf, s. 126, časť 4.10 Obrana

pdf, s. 126, časť 4.10 Obrana

.pdf, s. 127, Tabuľka 105, 2024 R

pdf, s. 127, Tabuľka 105, 2024 OS

stanovený

stanovená

je


(z 250 tisíc nových pracovných miest, pozn.) 47 tisíc (je cudzincov z tretích krajín, pozn.)

K októbru 2017 je na Slovensku evidovaných 7 618 príslušníkov tretích krajín s povolením práce na našom území a 12 491 občanov tretích krajín s informačnou kartou (bez povolenia na zamestnanie). Ústredie práce, sociálnych vecí a rodiny SR evidovalo v októbri 27 762 osôb z krajín Európskeho hospodárskeho priestoru (EHP). Celkovo tak bolo na Slovensku zamestnaných 47 871 cudzincov, avšak nie je pravda, že všetci pochádzajú z tretích krajín. Výrok preto hodnotíme ako zavádzajúci.

7 618


My sme dokonca znižovali inflačné ciele na budúci rok opäť pod 1 %, čo má negatívny vplyv aj na štátny rozpočet.

Výrok hodnotíme ako zavádzajúci, pretože spoločnú menovú politiku pre krajiny EÚ určuje Európska centrálna banka (ECB), pričom na nej participuje taktiež Národná banka Slovenska (NBS). Inflačný cieľ prijatý ECB je určený konštantne 2%. MF SR nemôže teda znížiť inflačný cieľ, môže iba znížiť svoj odhad očakávanej inflácie. Pred rokom 2009 možno rozdeliť históriu menovej politiky NBS na dve etapy. Prvou je vykonávanie nezávislej menovej politiky v rokoch 1993-1999 . V druhej etape išlo o implicitné inflačné cielenie 2000-2004 a inflačné cielenie v ERM II 2005-2008 ( Exchange Rate Mechanism - Európsky mechanizmus výmenných kurzov)

Od roku 2009 je úlohou Národnej banky Slovenska, ako člena Eurosystému, participovať na spoločnej menovej politike, ktorú v eurozóne určuje Európska centrálna banka (ECB). Podľa zakladajúcej zmluvy Európskeho spoločenstva, primárnym cieľom jednotnej menovej politiky je udržiavanie cenovej stability, ktorá prispieva k tvorbe priaznivého ekonomického prostredia a vytvára podmienky pre vyššiu zamestnanosť a udržateľný rast ekonomiky v strednodobom horizonte.

Primárnym cieľom menovej politiky Eurosystému je udržiavanie cenovej stability. Kvantitatívnou definíciou cenovej stability je podľa Rady guvernérov ECB „medziročný rast harmonizovaného indexu spotrebiteľských cien (HICP) v eurozóne pod 2 %

Komentár Ministerstva financií z februára 2014 hovorí o makroekonomických prognózach počas celého obdobia rokov 2014-2016.

Príspevok nižších daňových základní je najvýraznejší v rokoch 2014-15. Na celom horizonte prognózy sa do poklesu daňových základní premieta nižšia očakávaná inflácia. Najväčší vplyv na daňovú prognózu však má pokles úrokových mier, ktorý sa premietne v nižšom výnose zrážkovej dane najmä v rokoch 2014 až 2016. Naopak, od roku 2016 by sa do výberu daní malo výraznejšie premietať zlepšenie situácie na trhu práce a vyššie spomínané negatívne dopady neutralizovať ( .pdf , s.1)

Program Stability SR na roky 2015-2018 (apríl 2015) hovorí, že inflácia v eurozóne sa dlhodobo odchyľuje od menovo-politického cieľa. Aktuálne projekcie odhadujú, že inflácia sa bude pohybovať pod inflačným cieľom aj počas rokov 2015 a 2016. Pretrvávajúca nízka inflácia komplikuje stratégiu fiškálnej konsolidácie a znižovania dlhov. Na neuspokojivý vývoj a výhľad inflácie reagovala Európska centrálna banka (ECB) programom kvantitatívneho uvoľňovania. ( .pdf , s.8)

.

Exchange Rate Mechanism

.pdf

.pdf


...v rámci celého verejného sektoru (...) vrstva (pedagogickí pracovníci, pozn.), ktorá má najväčšie tieto navýšenia.

Výrok sa dotýka hodnoty navýšenia finančného ohodnotenia pracovníkov verejného sektoru v porovnaní s inými odvetviami. V roku 2017 boli navýšené platové ohodnotenia pracovníkov vo verejnej správe o 4 %, zatiaľ čo pedagogickým a odborným pracovníkom narástli mzdy o 6 %. Rovnako sú platy pedagogických a odborných zamestnancov stále vyššie ako platy pracovníkov verejnej správy. Výrok preto hodnotíme ako pravdivý. Návrh rozpočtu na obdobie 2017-2019 predpokladal navýšenie stupníc platových taríf o 6 % pre pedagogických a odborných zamestnancov a pre vysokoškolských učiteľov od 1. septembra 2016 (Hlavná kniha, .pdf , s. 45 a 46) a následne aj 1. septembra 2017 (Hlavná kniha, .pdf , s. 43). Zamestnancom verejnej správy sa navýšili platové tarify o 4 % of 1. januára 2017 a funkčné platy o 2 % od 1. septembra 2017 (Hlavná kniha, .pdf , s. 42-43). Percentuálne navýšenie platov pre nepedagogických pracovníkov na rok 2017 nie je v Návrhu rozpočtu uvedené. Rovnaké zvyšovanie predpokladá aj Návrh rozpočtu na obdobie 2018-2020 podľa ktorého by mali byť navýšené platové tarify resp. stupnice platových taríf zamestnancov v štátnej službe a niektorých zamestnancov pri výkone práce vo verejnom záujme o 4 % od 1. januára 2018, a funkčné platy by mali byť navýšené vo forme odmien o 2 % od 1. septembra 2018 do 31. decembra 2018. Táto zmena sa týka aj nepedagogických zamestnancov regionálneho školstva (Hlavná kniha, .pdf , s. 40). Pre porovnanie, na základe Programového vyhlásenia vlády SR na roky 2016-2020 sa predpokladá postupné navyšovanie platov pedagogických a odborných zamestnancov každoročne v priemere o 6 %. V roku 2017 sa priemerná mzda zamestnanca v štátnej príspevkovej organizácií očakávala na úrovni 890,59 eur (Hlavná kniha, .pdf , s. 45). Priemerná mzda zamestnancov regionálneho školstva mala v roku 2017 dosiahnuť 986,92 eur, zatiaľ čo priemerná mzda pedagogických a odborných zamestnancov sa mala vyšplhať na 1116,00 eur a nepedagogickí zamestnanci mali v priemere dostať 567,62 eur (Hlavná kniha, .pdf , s. 6). Priemerné platy osôb zamestnaných vo verejnej správe mali v roku 2017 dosiahnuť hodnotu 1000,92 eur, čo je stále menej ako priemerné platové ohodnotenie pedagogických a odborných zamestnancov (Hlavná kniha, .pdf , s. 44). Súčasným problémom zamestnancov verejnej správy sú tzv. tabuľkové platy, ktoré im v niektorých prípadoch nezaručujú ani hodnotu minimálnej mzdy. Aj napriek tomu, že od 1. septembra 2017 nadobudlo účinnosť Nariadenie o zvýšení stupnice platových taríf zamestnancov pri výkone práce vo verejnom záujme, má prvá platová trieda v prvom platovom stupni hodnotu len 292 eur. Táto situácia vznikla v dôsledku neúmerného nárastu minimálnej mzdy v porovnaní s percentuálnym zvyšovaním platov. Odborári preto navrhujú aby boli tieto platy upravené tak, aby najnižší tarifný plat v prvej platovej triede dosahoval úroveň minimálnej mzdy. Dátum zverejnenia analýzy: 04.12.2017 Naspäť Nahlásiť chybu

.pdf .pdf .pdf .pdf vyhlásenia .pdf .pdf .pdf Nariadenie Odborári


Vláda bude pokračovať v rozsiahlom modernizačnom programe v oblasti vozňového parku osobnej železničnej dopravy s cieľom urýchleného zvýšenia komfortu cestovania.

V programovom vyhlasení vlády na obdobie 2016 - 2020, v sekcii pod názvom Plynule pokračovať v podpore hospodárskeho, sociálneho a environmentálenho rozvoja krajiny sa nachádza prísľub venový železničnej doprave. Táto sekcia je viac všeobecná, než detailná. Podľa dostupných zdrojov sa implentácia týchto cieľov zatiaľ javí málo efektívne a odborníci ich hodnotia kriticky, preto výrok hodnotíme ako nepravdu.

vyhlasení železničnej Dnes24.sk Cenký Mihálik Pravda


V Nemecku problém alebo štrajk trval 3 mesiace. V Rakúsku týždne. U nás to bolo 2 dni.

Podľa EIRO (European Industrial Relations Observatory) online trval štrajk doktorov v Nemecku v roku 2006 12 týždňov.

EIRO tu štrajkovali zdroja SME zdroja


Ja som museli zatvoriť všetky záchody na Úrade vlády, lebo na železničnej stanici na dedine boli lepšie záchody ako nám zanechala vláda.

Premiér Fico túto informáciu zverejnil počas dňa otvorených dverí Úradu vlády v roku 2007. Informáciu tiež potvrdil vedúci Úradu Igor Federič.

potvrdil


Brusel nič nehovorí (o nástenkovom tendri, pozn.).

Slotova odpoveď je reakciou na moderátorkino tvrdenie, že "Brusel (...) hovorí, že bol porušený zákon." Na jednej strane je pravdou, že Európska komisia nekonštatovala porušenie zákona, začala však "voči Slovensku konanie pre porušenie Zmluvy o zriadení Európskeho spoločenstva v súvislosti so sporným tendrom na poskytovanie služieb pri čerpaní eurofondov na ministerstve výstavby a regionálneho rozvoja." ( etrend.sk ) Podľa správy SITA bolo toto konanie nakoniec zastavené: "Európska komisia (EK) zastavila konanie voči Slovensku pre porušenie právnych predpisov v súvislosti s tzv. nástenkovým tendrom. Stalo sa tak po tom, čo Ministerstvo výstavby a regionálneho rozvoja SR v máji tohto roku ukončilo zmluvu o poskytovaní služieb pri čerpaní eurofondov s konzorciom štyroch firiem." Brusel teda privítal zrušenie tohto tendra a prišlo odtiaľ rozhodnutie , že tender nepreplatí. Brusel síce nekomentoval priamo okolnosti okolo nástenkového tendra, ale konanie Európskej komisie sa nedá označiť za mlčanie.

etrend.sk SITA privítal rozhodnutie


V roku 99 a 2000 prepadli reálne mzdy o osem percent. A mali sme silu a odvahu Slovensko z toho dostať.

Index reálnej mzdy v roku 1999 bol 96,9 a v roku 2000 95,1. Tzn, že reálne mzdy klesli v roku 1999 oproti roku 1998 o 3,1%. V roku 2000 oproti roku 1999 klesli reále mzdy o 4,9%. Z daných údajov vyplýva, že reálne mzdy klesli v roku 2000 oproti roku 1998 o 7,85%. Jeho výrok preto hodnotíme ako pravdivý.

Index reálnej mzdy


No napríklad v piatok a v sobotu bol v Kyjeve komisár Štefan Fule, stretol sa so všetkými aktérmi aj zo strany vlády, aj zo strany opozície, dal ponuku Európskej únie byť sprostredkovateľom tohto procesu.

Je pravdou, že komisár Štefan Füle navštívil bol v piatok a sobotu v Kyjeve za účelom stretnutia s prezidentom Viktorom Janukovyčom a opozičnými predstaviteľmi, Vitalijom Kličkom, Arsenijom Jaceňukom, Olehom Ťahnybokom. Výrok hodnotíme ako pravdivý.

piatok a sobotu
Európskej komisie
The Guardian


...privatizácia SPP skončila schránkovej firme. SPP vlastnili majitelia cez schránkovú firmu v holandskom holdingovom systéme.

Je pravdou, že Slovak Gas Holding B.V. a teda spoločnosť vlastniaca v minulosti 49 % akcií SPP fungovala v rámci holandského holdingového systému a na základe dostupných informácií o tejto firme je možné ju označiť za schránkovú. Výrok preto hodnotíme ako pravdivý. Podľa dokumentu Právna analýza privatizácie Slovenského plynárenského priemyslu ( .pdf , s. 4) bola zmluva o kúpe a predaji akcií uzatvorená 18. marca 2002 medzi Fondom národného majetku SR ako predávajúcim a spoločnosťami G.DF. International a Rurhgas Aktiengesellschaft ako kupujúcimi, Gaz de France ako ručiteľom, spoločnosťou OAO Gazprom a Ministerstvom hospodárstva SR. Server TREND.sk o firme Slovak Gas Holding B.V. zistil nasledovné: "...pôvodní zahraniční akcionári SPP – nemecký Ruhrgas a francúzsky Gaz de France (GDF) – založili v Holandsku spoločnosť SGH B.V. Ide o formu, ktorá je podobná slovenskej spoločnosti s ručením obmedzeným. Hoci cez firmu neskôr pretiekli desiatky miliónov eur, SGH mala základné imanie len 18-tisíc eur. Obaja partneri do nej vložili po deväťtisíc. V SGH boli štyria riaditelia, okrem nich nemala spoločnosť žiadnych zamestnancov. Sídlila v meste Zoetermeer v južnom Holandsku v administratívnej budove spoločnosti patriacej do skupiny Gas de France. Nedisponovala žiadnym hmotným majetkom. "

informácií .pdf TREND.sk


No, čo sa týka pána Švejnu, určite to problém nie je... a jednak svoj menšinový podiel aj predal...

Ivan Švejna svoj podiel predal, ale v dobe uzavretia zmluvy bol ešte stále spolumajiteľom Hayek Consulting. ORSR uvádza Švejnu ako spoločníka v HC do 6.9.2010, k predaju podielu došlo až v polovici augusta, teda po uzavretí zmluvy HC s agentúrou.

ORSR


...a ja som veľmi rád, tu sa treba poďakovať aj bývalému ministrovi obrany Jaroslavovi Baškovi, ktorý vlastne urýchlil predovšetkým vysielanie a nasadzovanie týchto síl, ak si pamätáte minulý rok bolo vlastne nasadených viac ako 3-tisíc vojakov.

TASR z 5. júna 2010: " Tohtoročné prudké a dlhotrvajúce dažde si vyžiadali nasadenie vyše 3000 vojakov s 214 kusmi techniky. Informoval o tom hovorca Ozbrojených síl SR Milan Vanga. Pri prvej vlne záplav bolo nasadených 914 vojakov so 49 kusmi techniky. Počas zásahu bolo vykonaných aj osem letov vrtuľníkmi v trvaní päť hodín. Neprestávajúce dažde spôsobili záplavy a teda aj nasadenie ozbrojených síl aj v období od 1. júna."

TASR


Napríklad už teraz ide minister zdravotníctva s legislatívou, pokiaľ ide o reexport liekov, čo spôsobuje Slovensku problém.

Fico hovorí o pripravovanej novele zákona, ktorá má zamedziť vývozu zahraničných liekov do iných krajín s cieľom zisku, tzv. reexportu. Novelu pripravuje ministerstvo zdravotníctva na čele s Tomášom Druckerom. Výrok hodnotíme ako pravdivý.

v zdravotníctve.
TASR
článok


Nie je pravdou, že grécky pedagóg by zarábal plat okolo 2500 euro. Podľa najaktuálnejšej štúdie Európskej komisie, je plat učiteľa v Grécku v rozmedzí od 1175 do maximálne 2146 euro. Podľa starších údajov OECD plat okolo 2500 euro je maximálny možný, nedá sa ani v tomto prípade všeobecne hovoriť o zárobku gréckych učiteľov na úrovni 2500 euro. Podľa štúdie Európskej komisie Eurydice Report (s. 40), pre rok 2011-2012 má grécky učiteľ nasledovný plat: Základná škola/Všeobecná stredná škola Nástupný plat priemerný plat Maximálny plat Grécko 1175 euro 1703 euro 2146 euro Podľa štatistiky OECD (údaje za rok 2010) má grécky učiteľ nasledovný plat (údaje prepočítané z USD na euro): Základná škola/stredná škola Nástupný plat po 15 rokoch Maximálny plat Grécko 1 813 euro 2054 euro 2 469,18 euro Dátum zverejnenia analýzy: 09.05.2013 Naspäť Nahlásiť chybu

Eurydice Report
OECD


Vo výdavkoch štátneho rozpočtu na budúci rok, pán minister, máte o 707 miliónov eur viac ako je očakávaná skutočnosť tohto roka?

Rozdiel medzi očakávaným plnením štátneho rozpočtu na rok 2012 a plánovanými výdavkami na rok 2013 je približne 707 mil. eur. Podľa plnenia rozpočtu k 23. novembra 2012 boli výdavky na úrovni približne 13 miliárd eur. Podľa Východiska rozpočtu na roky 2013 - 2015 (. pdf , s.9) je očakávaný stav výdavkov na hotovostnom princípe v roku 2012 odhadovaný na 16 527,8 miliónov eur. Očakávané výdavky na rok 2012 sú nižšie ako pôvodne rozpočtované podľa schváleného rozpočtu na rok 2012, keď mali byť výdavky na úrovni približne 17,3 miliardy. Pokiaľ ide o plánované výdavky na rok 2013, podľa Vládneho návrhu zákona o rozpočte (.pdf) na rok 2013, celkové výdavky sa odhadujú na 17 235 miliónov eur. Rozpočet na rok 2013 nie je k dnešnému dňu schválený. Suma v miliónoch eur Očakávaná skutočnosť výdavkov v roku 2012 16 527,8 Plánované výdavky v roku 2013 (ešte neschválený návrh štátneho rozpočtu) 17 235,2 Rozdiel 707,4 Dátum zverejnenia analýzy: 26.11.2012 Naspäť Nahlásiť chybu

23. novembra 2012
pdf
rozpočtu
Vládneho návrhu zákona o rozpočte


Ja sa musím zase obrátiť na efektívnu daňovú sadzbu. V našej krajine bola najvyššia na úrovni 15,5% niekedy na prelome rokov 2004 až 2005. Potom išla proklete nízko, najnižšia sadzba bola 12,5.

Je pravdou, že v rokoch 2004-2005 bola efektívna daňová sadzba (EDS) na najvyššej úrovni, približne 15,5% a následne s výkyvmi klesala. Najnižšia úroveň však bola v 3. a 4. štvrťroku 2012 a to na úrovni 12,5%. Výrok hodnotíme ako pravdivý. Ročný vývoj efektívnej daňovej sadzby (EDS) bol podľa údajov Inštitútu finančnej politiky (IFP) v rokoch 2004-2005 na úrovni 15,4% až takmer 16% - v závislosti od druhu upravenej bázy EDS a následne hodnota EDS postupne klesala. Ak by sme brali bázu domácej spotreby, tak by bola až na úrovni takmer 16%. Demagog.SK nemá k dispozície údaje za štvrťroky, no číslo z prelomu rokov 2004 a 2005 sa pohybovalo na približnej úrovni 15,5%, ako tvrdil Peter Kažimír.

efektívnej daňovej sadzby
údajov
prognóza
IFP
IFP


Po prvé, musím povedať, že celú tému (údajný nátlak na vyšetrovateľku v kauze financovania strany Smer-SD, pozn.) začal na generálnej, na generálnej prokuratúre pán Trnka, na svojej tlačovej konferencii. My sme reagovali a reagovali sme aj preto, aby sme proste zabránili zastrašovanie vyšetrovateľov.

Prvá mediálna zmienka o nátlaku zaznela z úst D. Trnku dňa 8. decembra 2010 .

8. decembra 2010


Vieme, že na Ukrajinu dnes neprichádza žiadny plyn z Ruskej federácie. Ukrajina len je používaná ako tranzitné územie a potom cez Slovensko ide plyn ďalej na západ alebo do západných krajín Európskej únie.

Je pravdou, že od polovice júna 2014 nie je na Ukrajinu z Ruska dodávaný plyn pre spotrebu Ukrajiny. Plyn však nadalej prúdi cez Ukrajinu na Slovensko, aj ked s výpadkami spôsobenými na ruskej strane. Dôvodom, je dlh Ukrajiny voci Gaspromu a nedohoda na cenách plynu. Výrok hodnotíme ako pravdivý. V pondelok 20. októbra sa ministri zahranicných vecí krajín EÚ venovali aj tejto otázke na stretnutí v Luxemburgu. Wall Street Journal uvádza, že hoci Ukrajina požiadala EÚ o pomoc vo výške 2 miliárd eur, ministri sa tejto konkrétnej požiadavke nevenovali. Stále tak nie je isté, kde by Ukrajina našla peniaze na ciastocné splatenie dlhu, ak by Rusko ku kompromisu pristúpilo. New York Times , 16. júna 2014: "Further aggravating already tense relations between Russia and Ukraine, the Russian energy giant Gazprom cut off natural gas supplies to its neighbor on Monday (15. júna, pozn.), warning that the reduction could diminish the amount of gas flowing to Europe. The cutoff came after Ukraine missed a Russian-imposed deadline Monday to pay a nearly $2 billion installment for past gas deliveries, with senior officials on both sides exchanging heated remarks blaming the other." SME , 2. septembra 2014: "Dnes totiž plyn z Ruska pre spotrebu Ukrajiny neprúdi. Moskva a Kyjev sa nevedia dohodnút na cenách plynu. Po zmene vládnej garnitúry na Ukrajine totiž Rusi zdraželi plyn Ukrajincom takmer o sto percent. K našim susedom Gazprom posiela len plyn na tranzit do západnej Európy. Ak Ukrajinci nebudú mat dostatocné zásoby v zásobníkoch ešte pred zimou, nebudú tranzitný plyn vediet pocas zimy dotlacit západným klientom Ruska." Podla aktuálnych informácii agentúry Reuters však uplynulý víkend Rusko, Ukrajina a Európska komisia pokrocili v rokovaniach o aspon ciastocnej dodávke zemného plynu na Ukrajinu pre potreby vykurovania. V prípade uzavretia dohody na najbližšom stretnutí v Bruseli by sa Ukrajina zaviazala k ciastocnému splateniu dlhu ruskému Gazpromu, výmenou za dodávku 5 miliárd kubických metrov plynu do konca marca 2015. Dátum zverejnenia analýzy: 20.10.2014 Naspäť Nahlásiť chybu

výpadkami
Wall Street Journal
New York Times
SME
Reuters


Keď sme hovorili v prípade dočasného eurovalu len o zárukách 7,7 miliardy, dnes v prípade trvalého eurovalu už hovoríme o peniazoch splatných na požiadanie, kde jeden jediný úradník v Luxemburgu v akciovej spoločnosti pošle list a Slovensko do 7 dní musí poslať peniaze na účet.

Článok 9 odsek 3 zmluvy o EMS : " Generálny riaditeľ vyzve na splatenie schváleného nesplateného imania v prípade potreby včas, aby sa zabránilo tomu, že EMS sa omešká v platení akejkoľvek plánovanej alebo inej platobnej povinnosti voči veriteľom EMS. Generálny riaditeľ informuje správnu radu a radu guvernérov o každej takejto výzve. Ak sa zistí potenciálny nedostatok finančných prostriedkov v EMS, generálny riaditeľ vyzve na takúto úhradu čo najskôr s cieľom zabezpečiť, aby mal EMS dostatok prostriedkov na splatenie platieb veriteľom v plnej výške k ich dátumu splatnosti. Členovia EMS sa týmto neodvolateľne a bezpodmienečne zaväzujú, že akúkoľvek výzvu na úhradu príspevku od generálneho riaditeľa podľa tohto odseku na požiadanie zaplatia, že takáto platba prebehne do siedmich dní od doručenia ." V tomto prípade je skutočne pravda, že generálny riaditeľ ESM v prípade hrozby, že sa ESM omešká v platení povinnosti voči veriteľom, môže vyzvať na splatenie schváleného nesplateného imania a členovia ESM tak musia do siedmych dní od doručenia výzvy urobiť. Správna rada podľa odseku 4. určí podmienky vzťahujúce sa sa tieto platby. Podľa toho istého článku odseku 1 a 2 to nie je len len generálny riaditeľ, ktorý môže vyzvať na splatenia nesplateného imania. Okrem generálneho riaditeľa tak môže kedykoľvek urobiť Rada guvernérov a taktiež aj Správna rada rozhodnutím jednoduchou väčšinou môže vyzvať na splatenie schváleného nesplateného imania. V princípe má však M. Chren pravdu, že takúto možnosť má aj jedna osoba, t.j. generálny riaditeľ. Treba však dodať, že je to obmedzené len na prípad možnosti, že sa EMS omešká v platení záväzkov. Dátum zverejnenia analýzy: 25.06.2012 Naspäť Nahlásiť chybu

zmluvy o EMS


A musím povedať, že sú tam isté problémy s tým, že sa vyžadujú predovšetkým od Slovákov, aby viedli dokumentáciu (o.i. na gymnáziu v Rim. Sobote pozn.) dvojjazyčne. Lebo to je z hľadiska zákona o menšinových jazykoch, ktorý prijala vláda Ivety Radičovej, sa musí písať dokumentácia, celé sylaby musia byť písané dvojjazyčne, lebo chodí školská inšpekcia a kontroluje to.

Výrok hodnotíme ako zavádzanie. D. Čaplovič tvrdí, že povinnosť maďarského gymnázia v Rimavskej Sobote viesť svoju dokumentáciu dvojjazyčne je dôsledok novely zákona o menšinových jazykoch prijatej za vlády I. Radičovej. Nie je to pravda. Povinnosť viesť dvojjazyčnú dokumentáciu na školách, kde sa vzdelávanie uskutočňuje v jazyku národnostných menšín, bola prijatá zákonom č. 318/2009 Z. z. Tento zákon bol prijatý v roku 2009, teda ešte za vlády R. Fica.

zákone č. 318/2009 Z. z.
Zákon č. 35/2011 Z. z.


My sme (SMER-SD, pozn.) v Bratislavskom kraji prvýkrát postavili svojho vlastného kandidáta na župana, doteraz sme nikdy vlastného kandidáta nemali.

Tvrdenie Moniky Flašíkovej-Beňovej hodnotíme ako pravdivé, pretože je pravdou, že SMER-SD vo voľbách do VÚC v rokoch 2001, 2005, 2009 nepostavila vlastného kandidáta.

Vo voľbách do VÚC v roku 2001 SMER-SD nepostavila vlastného kandidáta, no podporil spolu s HZDS, SDĽ, SOP a SZS Milana Číča, ktorý v 1.kole neuspel v súboji s Ľubomírom Romanom (skončil na 2. mieste). V nasledujúcich župných voľbách v roku 2005 ani v roku 2009 SMER-SD nenominovala za kandidáta na predsedu samosprávneho kraja vlastného kandidáta, ale podporovala nezávislého V. Bajana. Vo voľbách v roku 2013 kandidovala Monika Flašíková-Beňová (SMER-SD) ako prvá kandidátka na na župana BSK za stranu SMER-SD.

kandidovala


To, že Kaliňák porušil zákon, predsa zákon pozná inštitút pokuty, dostane trojnásobok pokuty a bude ju musieť zaplatiť. V prípade, že by ešte niečo minister Kaliňák zatajil, tak by mu hrozila dokonca strata mandátu. Áno, stalo sa to aj pani Remišovej, keď zatajila chatu.

Minister obrany Robert Kaliňák neuviedol vo svojom majetkovom priznaní nehnuteľnosť v Chorvátsku, ktorú kúpila jeho manželka. Túto informáciu priniesol portál Aktuality.sk a potvrdila šéfka parlamentného výboru pre nezlučiteľnosť funkcií Veronika Remišová. Ak príslušné orgány uznajú porušenie povinnosti na strane Roberta Kaliňáka, mal by zaplatiť pokutu vo výške až do trojnásobku mesačného platu. Veronika Remišová taktiež čelila sankciám vo výške troch mesačných platov za nepriznanie chaty v Pribyline v jej majetkovom priznaní za rok 2017. Výrok hodnotíme ako pravdivý.

Podľa ústavného zákona č. 357/2004 Z. z. o ochrane verejného záujmu pri výkone funkcií verejných funkcionárov je verejný funkcionár povinný predložiť oznámenie o svojich funkciách, zamestnaniach, činnostiach a majetkových pomeroch ( článok 7 ). Podľa článku 7, ods. 1 písm. e) má verejný funkcionár uviesť svoje majetkové pomery aj majetkové pomery manžela a neplnoletých detí, ktorí s ním žijú v domácnosti. Ak verejný funkcionár v tomto oznámení uvedie neúplné alebo nepravdivé údaje, príslušný orgán mu môže uložiť pokutu ( článok 9 ods. 10 písm. b )) vo výške až trojnásobku jeho mesačného platu. Zároveň môže stratiť verejnú funkciu na základe porušenia povinností uvedených v danom ústavnom zákone, čo platí aj pre neuvedenie úplných údajov v majetkovom priznaní ( článok 9 ods. 8 ).

V minulosti obvineniu o neuvedení úplných informácií do majetkového priznania čelila aj Veronika Remišová, ktorá neuviedla vlastníctvo chaty v Pribyline vo svojom majetkovom priznaní za rok 2017. Veronika Remišová tvrdila , že do konca roku 2017 chata nebola dokončená, tým pádom nebola skolaudovaná ani zapísaná v katastri na jej liste vlastníctva. Vo svojom majetkovom priznaní podľa jej vyjadrenia uviedla pozemok chaty, keďže bol na liste vlastníctva. Napriek tomu výbor pre nezlučiteľnosť funkcií udelil Veronike Remišovej pokutu a toto rozhodnutie potvrdil aj Ústavný súd.

neuviedol
kúpila
Aktuality.sk
potvrdila
čelila
zákona
článok 7
článku 7, ods. 1 písm. e)
článok 9 ods. 10 písm. b
článok 9 ods. 8
čelila
tvrdila
uviedla
udelil
potvrdil


My máme na zvoliteľnom mieste kandidátnej listiny zdravotnú sestru, ktorá je veľmi aktívna v ochrane svojho stavu...

Vedúca zdravotná sestra zo Zvolena Renáta Popundová je na 30. mieste kandidátnej listiny strany Sieť. Podľa dostupných informácií je Popundová aktívna v predstavenstve organizácie združujúcej zdravotné sestry, možno ju tak označiť za aktívnu v presadzovaní záujmov zdravotných sestier. Zvoliteľnosť 30. miesta Demagog.SK nehodnotí. Výrok ako celok hodnotíme ako pravdivý.

kandidátnej listiny
pôsobí
pôsobila
15. decembra 2015
2. december 2015
30. november 2015


...my už tu máme zakotvený jednak ústavný zákaz diskriminácie na základe sexuálnej orientácie, ale aj zákaz diskriminácie na základe sexuálnej orientácie vo vzťahu k právam, teda ktoré sa realizujú prevažne vo verejnom priestore.

Výrok hodnotíme ako pravdivý, keďže aj v Ústave SR (článok 12 odsek 2) sa píše:

pdf deklarácia


Adopcie detí pármi rovnakého pohlavia nie sú možné...

Zákon o rodine skutočne neumožňuje spoločnú adopciu párom rovnakého pohlavia. Výrok hodnotíme ako pravdivý. § 100 Zákona o rodine č. 36/2005 Z. z. uvádza o osvojení (adopcii) nasledovné:

(1) Osvojiť maloleté dieťa môžu manželia alebo jeden z manželov , ktorý žije s niektorým z rodičov dieťaťa v manželstve, alebo pozostalý manžel po rodičovi alebo osvojiteľovi maloletého dieťaťa. Maloleté dieťa môže výnimočne osvojiť aj osamelá osoba , ak sú splnené predpoklady, že osvojenie bude v záujme dieťaťa.

(2) Ako spoločné dieťa môžu maloletého osvojiť len manželia.

Podľa § 1 ods. 1 toho istého zákona je manželstvo definované ako "zväzok muža a ženy. "

Keďže spoločne si dieťa môže osvojiť len manželský pár a manželský pár nemôžu tvoriť osoby rovnakého pohlavia, nemôže si pár rovnakého pohlavia spoločne osvojiť dieťa. Je ale potrebné dodať, že inak je tomu už v prípade pestúnskej starostlivosti, o ktorú môžu požiadať i jednotlivci, ktorí nemusia byť v manželskom zväzku a teda i homosexuáli. Podľa § 48 zákona 36/2005 Z. z. zákona o rodine : "Pestúnom sa môže stať len: 1. fyzická osoba s trvalým pobytom na území Slovenskej republiky, 2. fyzická osoba, ktorá má spôsobilosť na právne úkony v plnom rozsahu, 3. fyzická osoba, ktorá má osobné predpoklady, a. najmä zdravotné, b. osobnostné c. morálne, 4. fyzická osoba, ktorá je zapísaná do zoznamu žiadateľov o pestúnsku starostlivosť podľa osobitného predpisu, 5. fyzická osoba, ktorá spôsobom svojho života a života osôb, ktoré s ňou žijú v domácnosti, zaručuje, že bude pestúnsku starostlivosť vykonávať v záujme maloletého dieťaťa."

Zákona


Jozef Čentéš bol podľa Ústavného súdu platne zvoleným kandidátom na post generálneho prokurátora.

Podobný výrok sme overovali v minulosti už viackrát ( O 5 minút 12 - 13. januára 2013; O 5 minút 12 - 20. januára 2013; O 5 minút 12 - 17. februára 2013; O 5 minút 12 - 24. februára 2013 a Na telo - 10. marca 2013).

O 5 minút 12
O 5 minút 12
O 5 minút 12
O 5 minút 12
Na telo
Rozhodnutie
SME


Dnes prišlo k návrhu v parlamente aby sa do schôdze doplnil bod, aby sa prerokovala petícia (...). poslanci Siete hlasovali za, ale poslanci Mostu nie.

Dňa 17. mája 2016, teda v deň konania diskusie, poslanec Miroslav Beblavý navrhoval rozšírenie programu aj o prerokovanie petície za zavedenie hmotnej zodpovednosti politikov. Tiež predložil doplňujúci návrh (.pdf), ktorým odporúčal Národnej rade SR zriadenie kontrolného výboru, ktorého agendou by bol najmä dohľad nad hospodárením s verejnými prostriedkami. Beblavého návrhy hlasovaím neprešli, pričom poslanci strany Sieť hlasovali za, a poslanci Most-Híd sa zdržali. Výrok hodnotíme ako pravdivý. Z prítomných 118 poslancov proti hlasovali dvaja, 50 hlasovalo za a zvyšok (66) sa zdržal. Dátum zverejnenia analýzy: 17.05.2016 Naspäť Nahlásiť chybu

navrhoval návrh hlasovali


..hovorila to aj Benátska komisia, že oni doporučujú, aby sa sudcovia Ústavného súdu volili ústavnou väčšinou, to znamená 90 hlasmi, ale s protiblokačnými mechanizmami.

V marci 2017 Európska komisia pre demokraciu prostredníctvom práva (tzv. Benátska komisia) vydala dokument s názvom "Stanovisko k otázkam týkajúcim sa menovania sudcov Ústavného súdu Slovenskej republiky" . Dokument vznikol na žiadosť prezidenta SR, ktorý požiadal komisiu o stanovisko k trom otázkam týkajúcim sa menovania sudcov Ústavného súdu. Ako je to uvedené v závere dokumentu: " Prezident nežiadal Benátsku komisiu, aby pri skúmaní situácie okolo menovania sudcov ústavného súdu dala odporúčania pro futuro, avšak Benátska komisia si všimla niekoľko problémov v menovacom procese" ( .pdf , s. 19). V súvislosti s týmito problémami komisia predložila 4 odporúčania. Ako na to poukázal aj Bernaťák, jedným z nich bolo "Zaviesť kvalifikovanú väčšinu ( predstavuje v NR SR minimálne 90 poslancov hlasujúcich za návrh, pozn.) pre voľby kandidátov na sudcov ústavného súdu spolu s vhodnými protiblokovými mechanizmami (potrebná novela ústavy) ( .pdf , s. 20). Výrok hodnotíme ako pravdivý.

.pdf predstavuje .pdf


...ako sme sa zadlžili za posledné tri roky domácností, tak my sme boli pred tromi rokmi najmenej zadlžení z celej V4...

Zadlženosť, alebo zadlženosť domácností je možné charakterizovať rôznymi ukazovateľmi, Kollár vo svojom výroku neupresnil, ktorý použil. Porovnali sme dáta OECD, Európskej komisie a dáta zo štúdie firmy Allianz. Eurostat a Allianz tvrdenie Kollára nepotvrdili. Podľa metodiky OECD boli slovenské domácnosti najviac zadlžené zo všetkých domácností krajín V4 v roku 2013, a nie v roku 2014 ako on tvrdí. Výrok hodnotíme ako nepravdivý. Organizácia pre hospodársku spoluprácu a rozvoj (angl. skr. OECD) na svojej webstránke tvrdí, že dlh domácností zahŕňa najmä pôžičky a úvery, obzvlášť však hypotéky, ktoré si domácnosti vzali na kúpu svojej nehnuteľnosti. Naopak, nezahŕňa napríklad akcie či finančné deriváty. Podľa štatistiky OECD, ktorá posudzuje a porovnáva dlh domácností svojich členských krajín, dosahovalo zadĺženie slovenských domácností v roku 2014 64 % z čistého disponibilného príjmu týchto domácností. V porovnaní s krajinami V4 malo viac zadĺžené domácnosti v spomínanom roku už len Česko so 67 % dlhom v pomere k čistému disponibilnému príjmu domácností. Zadlženosť domácností v Maďarsku bola na úrovni 57 %, v Poľsku 62 %. Podľa tejto štatistiky mala SR najmenej zadĺžené domácnosti z krajín V4 naposledy v roku 2011, keď ich zadĺženosť dosahovala 59 % z čistého príjmu domácností. Po Slovensku nasledovalo Poľsko so zadlženosťou 60 %, Maďarsko 61 % a Česko so zadlženosťou 68 % z čistých príjmov. Podľa tohto ukazovateľa tak pred štyrmi rokmi boli naposledy najmenej zadlžené slovenské domácnosti. Štatistiku na základe podobného ukazovateľa ponúka aj Eurostat, ale metodika je v porovnaní s údajmi OECD mierne odlišná, keďže sa berie pomer dlhu k celkovým príjmom. Najnovšie údaje pochádzajú z roku 2015, vtedy bol pomer dlhu k príjmov domácností na Slovensku na úrovni 57,55 %, Česi boli na tom úplne rovnako. V Poľsku bol pomer 60,61 % a v Maďarsku 39,39 %. V roku 2014 bola najväčšia zadlženosť opäť v Poľsku s pomerom 58,06 %. Druhé bolo Česko s pomerom 55,92 %, tretie Slovensko s pomerom 53,64 % a najmenšia zadlženosť bola v Maďarsku s pomerom 45,48 %. Podobné bolo poradie aj v roku 2013, slovenské domácnosti boli tretie najviac zadlžené po domácnostiach v Česku a Poľsku. Pomer záväzkov a príjmov bol vtedy na Slovensku na úrovni 49,33 %. Poďla údajov Eurostat od roku 2007, slovenské domácnosti nikdy neboli tie najmenej zadlžené z regiónnu V4. 28. septembra 2017 vyšiel článok na SME.sk , ktorý informoval o analýze spoločnosti Allianz s názvom "Global Wealth Report" ( .pdf ). V štúdii sa uvádza, že priemerná úspora občana Slovenska je na úrovni 6 150 eur, v tom nás predbehli všetky krajiny V4 (Poľsko 7 070 eur, Maďarsko 12 220 eur a Česko 12 630 eur). Z dát vyplýva aj to, že dlh na občana je v roku 2016 v priemere na úrovni 6 160 eur, a tak presahuje aj priemernú úsporu. Takáto výška dlhu je najvyššou medzi krajinami V4, v Poľsku je priemerná výška dlhu 4 130 eur, v Česku 5 650 eur a v Maďarsku 2 910 eur. Podľa ukazovateľa dlhu na jedného obyvateľa krajiny, Slovensko nikdy nebolo v sledovanom období (2010-2016) najmenej zadlžneou krajinou. Kollár neupresnil, ktorý ukazovateľ zadlženosti myslí (zadlženosť na hlavu, pomer príjmov a záväzkov, podiel na HDP), ale dva z troch sledovaných analýz nepotvrdili jeho slová o najmenšej zadlženosti slovenských domácností, pritom tretí zdroj (OECD) je v súlade s jeho tvrdením pre rok 2013 a nie 2014. Dátum zverejnenia analýzy: 11.10.2017 Naspäť Nahlásiť chybu

zahŕňa dosahovalo ponúka SME.sk .pdf dát


Napríklad v prípade Košickej teplárne. Ak ten zisk bol, tak bol daný predajom, aj to musím povedať, že veľmi netransparentným predajom emisií.

V rokoch 2008 a 2009 vykazovala spoločnosť Tepláreň Košice, a.s. zisk vďaka predaju emisných kvót. Podľa výročnej správy (z r. 2008) spoločnosť TEKO, a.s. v roku 2008 vykazovala zisk v hodnote 62 869,3 eur. Zisk z predaja emisných kvót v tomto roku bol 10 377 016,5 eur. Podľa výročnej správy (z r. 2009) spoločnosť TEKO, a.s. v roku 2009 vykazovala zisk v hodnote 693 560 eur. Zisk z predaja emisných kvót v tomto roku bol 3 216 000 eur.

výročnej správy
výročnej správy


Správa Lunacek, ktorá hovorí o stave o situácií ľudí, ktorí majú inú sexuálnu orientáciu, nehovorí, že všetky členské krajiny teraz musia prijať registrované partnerstvo alebo niečo podobné ...

Je síce pravda, že Správa Lunacek nežiada od členských štátov, aby prijali zákon o registrovanom partnerstve, Katarína Neveďalová sa však snaží navodiť dojem, že Správa nemala za cieľ nijakým spôsobom zasahovať do otázky registrovaného partnerstva na úrovni členských štátov. To považujeme za zavádzajúce, keďže z návrhu Správy vyplýva, že všetky formy manželstva, partnerstva a rodičovstva, ktoré boli uzavreté v inom štáte, by mali byť uznané aj v ostatných členských štátoch. Ak teda všetky členské štáty musia na svojom území akceptovať napríklad registrované partnerstvo (zväzok dvoch osôb rovnakého pohlavia, pozn.) uzavreté v inom členskom štáte, tak to znamená, že v istej miere "musia prijať registrované partnerstvo alebo niečo podobné" . Návrhy obsiahnuté v Správe Lunacek , ktorej sa venuje napríklad portál hlavnespravy.sk zahŕňajú široké spektrum spoločenských oblastí. Jednou z nich je aj to, že " Komisia by mala v prvom rade predložiť návrhy na vzájomné uznávanie pôsobnosti všetkých dokladov o osobnom stave v rámci celej EÚ vrátane registrovaného partnerstva , manželstva a právneho uznania rodu s cieľom znížiť diskriminačné právne a administratívne prekážky pre občanov a ich rodiny, keď si uplatňujú právo na voľný pohyb" Taktiež Správa " naliehavo vyzýva členské štáty , aby v súlade s predpismi EÚ uznávali všetky formy manželstva , partnerstva a rodičovstva, ktoré boli uzavreté v inom štáte osobami, ktoré majú bydlisko alebo pracujú na jeho území, a vyzýva Komisiu, aby zakročila proti členským štátom, ktoré tak nekonajú" Napokon je v nej obsiahnuté to, že " členské štáty, ktoré prijali právne predpisy o partnerskom spolužití, registrovanom partnerstve alebo manželstve párov rovnakého pohlavia, by mali uznávať podobné ustanovenia prijaté inými členskými štátmi." Dátum zverejnenia analýzy: 09.04.2014 Naspäť Nahlásiť chybu

Lunacek

hlavnespravy.sk


Materské školy od 1. januára budú financované zo strany štátu.

Vláda SR schválila balík školských zákonov s názvom „Nežná revolúcia vo vzdelávaní“, ktorý okrem iného prináša zásadnú zmenu financovania materských škôl. Od 1. januára 2025 by tak mali byť škôlky financované priamo zo štátneho rozpočtu. Novelou zákona vláda sleduje naplnenie cieľov Plánu obnovy. Výrok Tomáša Druckera preto hodnotíme ako pravdivý.

V súčasnosti je fungovanie materských škôl financované z vlastných príjmov samospráv. Ich podstatnú časť predstavuje podiel na výnose dane z príjmov fyzických osôb.

Vláda SR koncom augusta schválila balík školských zákonov pod názvom „ Nežná revolúcia vo vzdelávaní “ s cieľom zvýšiť kvalitu, dostupnosť a efektívnosť slovenského školstva. Súčasťou balíka bola aj zmena financovanie materských škôl. Ak zmena prejde v navrhovanom znení budú materské školy financované priamo zo štátneho rozpočtu.

Materské školy by tak mali byť od 1. januára 2025 financované priamo zo štátneho rozpočtu. Výška príspevku pre jednotlivé materské školy sa bude odvíjať od počtu detí, ktoré ju navštevujú.

Táto zmena sa zároveň dotkne aj rozpočtov obcí, pretože zníži ich pôvodné percento podielu na dani z príjmov fyzických osôb zo 70 % na 56,1% ( s. 24 ).

Novelou zákona sa vláda snaží splniť jeden z cieľov Plánu obnovy a odolnosti , v ktorom sa zaviazala vytvoriť „diferencovaný a transparentný systém financovania predprimárneho vzdelávania“.

financované
Nežná revolúcia vo vzdelávaní
bola
navrhovanom znení
byť
s. 24
Plánu obnovy a odolnosti
zaviazala


Je to jediná organizácia (Európsky parlament, pozn.), kde vedia ľudia voliť priamo, všade inde je to už nepriamo alebo formou nominácie či dosadenia ľudí.

Podľa portálu Európskej únie je v súčasnosti Európsky parlament jediným orgánom EÚ, ktorého členovia sú volení tzv. priamou voľbou občanmi jednotlivých členských krajín EÚ každých 5 rokov. Zloženie Rady EÚ a Európskej rady majú občania možnosť ovplyvniť len nepriamo prostredníctvom národných volieb, na štruktúru Európskej komisie nemajú žiaden vplyv. Výrok preto hodnotíme ako pravdivý. Rada EÚ , ktorá zastupuje jednotlivé členské štáty nemá presne stanovených členov, na každé zasadnutie Rady vysiela každý členský štát svojho ministra zodpovedného za prejednávanú oblasť. Predsedníctvo Rady sa medzi členskými štátmi strieda na princípe rotácie jediným stálym predsedom je vysoký predstaviteľ Únie pre zahraničné veci a bezpečnostnú politiku, ktorý je menovaný Európskou Radou, a ktorý zároveň predsedá zasadnutiam Rady ministrov zahraničných vecí. Európska rada určujúca hlavné politické smerovanie Únie sa skladá z hláv štátov alebo predsedov vlád členských štátov, ako aj svojho predsedu a predsedu Komisie, ktorého volia členovia rady. Európska komisia zastupujúca záujmy EÚ ako celku je zložená z 28 (vrátane predsedu) komisárov menovaných Radou európskej únie, predsedom Európskej komisie a potvrdených Európskym parlamentom na funkčné obdobie piatich rokov. Jednotlivých komisárov nominujú členské štáty, reps. ich vlády. Predseda EK je navrhnutý Európskou radou a potvrdený Európskym parlamentom. Dátum zverejnenia analýzy: 26.02.2014 Naspäť Nahlásiť chybu

portálu
Rada EÚ
Európska rada
Európska komisia


Ja nevidím dôvod, keby že mám matku Angličanku a zoberiem si to občianstvo alebo získam občianstvo Anglicka, tak prečo by mi malo Slovensko zobrať to občianstvo. Jednoducho ja si ho zoberiem preto, lebo jednoducho tá matka má to druhé občianstvo a cítim sa možno tak trošičku aj občanom tej druhej krajiny, odkiaľ tá moja matka pochádza. Súčasný právny stav, ktorý odhlasoval Smer a SNS takéto niečo nedovoľuje a automaticky týmto ľuďom berie občianstvo.

Ide o zákon č. 250/2010 Z. z., na základe ktorého občan Slovenskej republiky automaticky stráca slovenské občianstvo dňom, ktorým na základe výslovného prejavu vôle (t.j. žiadosti, vyhlásenia alebo iného úkonu smerujúceho k nadobudnutiu cudzieho štátneho občianstva) dobrovoľne nadobudne cudzie štátne občianstvo. Ak by pán Matovič dobrovoľne získal iné občianstvo, svoje slovenské občianstvo by tak na základe daného zákona stratil.

základe


Jednoducho vtedy keď akcie na trhu rástli, tým, že ste zaviedli porovnávanie výnosov jednotlivých fondov v polročných intervaloch, tak všetky správcovské spoločnosti sa zbavili akcií a jednoducho preto sa prostriedky sporiteľov nezhodnotili.

Portál podnikam.webnoviny.sk v júni 2010 informuje: Ako uvádza Národná banka Slovenska (NBS) v správe o stave a vývoji finančného trhu za rok 2009 , podiel akciovej zložky v penzijných fondoch v druhom pilieri klesol z 9,8% čistej hodnoty majetku na začiatku minulého roka na 0,9% k 1. júlu 2009. Počas druhého polroka vlaňajška sa relatívne zastúpenie akcií ešte znížilo na koncoročných 0,1%. DSS sa pre tieto zmeny v portfóliu aktív podľa centrálnej banky rozhodli predovšetkým vzhľadom na novú právnu úpravu odplát v druhom pilieri, ktorú zaviedla vláda Roberta Fica. "Tá totiž spolu s tým, že zaviedla nový druh odplaty naviazaný na výkonnosť dosiahnutú vo fondoch, priniesla aj povinnosť dopĺňania majetku z vlastných zdrojov dôchodkovej správcovskej spoločnosti v prípade, že zákonom definovaná výkonnosť za sledované obdobie (6 mesiacov, pozn) je záporná ," objasnila NBS. (...) Počnúc aprílom až do konca roka 2009 správcovia dôchodkových úspor už uskutočňovali iba predaje akcií a podielových listov. " Akciové trhy pritom práve v marci zastavili svoj prepad a následne až do októbra prakticky nepretržite rástli o desiatky percent. " Ďalšiu analýzu venujúcu sa tejto otázke si môžete pozrieť napríklad tu . Dátum zverejnenia analýzy: 28.02.2011 Naspäť Nahlásiť chybu

podnikam.webnoviny.sk

tu


Deti samozrejme nemajú opäť raz učebnice. (...) Deti nemajú knížky a sú čoraz slabšie v PISA testoch.

Slovensko má dlhodobý problém s nedostatkom učebníc pre žiakov základných ako aj stredných škôl. Zopakoval sa aj počas školských rokov 2018/2019 a 2019/2020 . Testovanie PISA zisťuje schopnosti žiakov stredných a základných škôl v krajinách OECD. Test meria ich čitateľskú, matematickú a prírodovednú gramotnosť. Slovensko sa do testovania prvýkrát zapojilo v roku 2003, naposledy v roku 2018. Vo všetkých troch sledovaných oblastiach sa naši žiaci v dlhodobom porovnaní zhoršujú . Tvrdenie Richarda Sulíka preto hodnotíme ako pravdivé.

dlhodobý

Testovanie PISA

zhoršujú


SaS je jediná strana, ktorá predložila komplexnú reformu odvodov a sociálnych dávok.

Nie sú známe žiadne návrhy iných politických strán na reformu zahŕňajúcu odvody aj sociálne dávky. Návrh odvodového bonusu z dielne SaS je najkomplexnejšou navrhovanou reformou v tejto oblasti. Výrok hodnotíme ako pravdivý. Odvodový bonus , návrh SaS na reformu odvodov a sociálnych dávok by podľa SaS priniesol zvýšenie čistých príjmov väčšiny ľudí a zjednodušil by celkový systém dávok. Sulík sa odvodovému bonusu venuje už vyše desať rokov, podrobne ho skúmal vo svojej diplomovej práci, pretláčal ho za vlády Ivety Radičovej v rokoch 2010-2011 a opäť o ňom začal hovoriť v roku 2017, kedy bonus nanovo prepočítal. Spomínaná reforma by zvýšila čisté príjmy väčšiny ľudí a zároveň by obmedzila mnohé sociálne dávky, dôchodky a daňové výnimky. Vyše osemdesiat rôznych sociálnych príspevkov by bolo zredukovaných na základnú dávku vo výške životného minima, na ktorú by mal nárok každý občan a ďalej na materskú, dávku pre osamelého rodiča a pre invalidov. Čo sa týka ostatných strán, SMER-SD ako jednu z priorít na roky 2016-2020 uvádza zvyšovanie životnej úrovne ľudí prostredníctvom znižovania miery nezamestnanosti, zvyšovania minimálnej mzdy a rastom príjmov ľudí s nižšími príjmami, dôchodcov a mladých rodín. Jednotlivé priority a spôsoby ich dosiahnutia však nie sú vysvetlené hlbšie, nie je teda jasné či by strana na dosiahnutie cieľov využila opatrenia súvisiace s odvodmi či sociálnymi dávkami. Most-Híd vo volebnom programe z roku 2016 navrhuje zníženie daňovo-odvodového zaťaženia práce a podnikania či zavedenie odvodovej odpočítateľnej položky pre nízkopríjmové skupiny. V dôchodkovej politike strana trvala na posilnení druhého piliera a v prvom pilieri podporovala inštitút minimálnych dôchodkov ( pdf , s. 24, 25). V sociálnej politike strana podporovala „ zvýšenie a udržanie rozdielu medzi maximálnou sociálnou dávkou a minimálnou mzdou “ a vyplácanie časti sociálnych dávok naviazané na vykonávanie verejnoprospešných prác ( pdf , s. 107). SNS v programe z roku 2016 uvádzala zriadenie doplnkového penzijného systému zameraného na dlhodobú starostlivosť o bezvládnych a starších občanov, zamestnanecké penzijné pripoistenie ako súčasť dôchodkového doplnkového sporenia, poskytovanie dávok pre dlhodobo nezamestnaných podmienené povinnou školskou dochádzkou ich detí či výkonom verejnoprospešných prác, zrušenie povinných minimálnych odvodov pre živnostníkov ( pdf , s. 13, 26). Strana SKOK! vo volebnom programe v roku 206 navrhovala sociálny balík s názvom „Eurovratka“, ktorý by sa skladal zo zníženia odvodov z miezd, zníženia DPH na všetky potraviny a na energie pre domácnosti a zrušenia koncesionárskych poplatkov ( pdf , s. 34). Program „Práca namiesto dávok“ by priniesol zníženie základnej sociálnej dávky pre práceschopných nezamestnaných a zvýšenie aktivačnej časti dávky na úroveň minimálnej mzdy ( pdf , s. 51). Vo volebnom programe KDH sa v roku 2016 nachádzalo zvýšenie nezdaniteľnej časti základu dane o 560 eur ročne, pre ľudí s nízkymi dôchodkami možnosť zarobiť si mesačne do 200 eur bez daňového a odvodového zaťaženia, pre nezamestnaných možnosť zarobiť do 200 eur mesačne bez toho, aby prišli o dávky, zavedenie odvodového bonusu (zníženie poistných a sociálnych odvodov v závislosti od počtu nezaopatrených detí) a možnosť odviesť časť dane zamestnaných detí svojim rodičom či zvýšenie prídavku na dieťa pre rodiny so súhrnných príjmom oboch rodičov do trojnásobku priemernej mzdy. ( pdf , s.11, 29, 30). Hnutie Oľano-NOVA vo volebnom programe z roku 2016 navrhovalo zvýšenie daňového bonusu na dieťa na 500 eur ročne, ústavnú ochranu dôchodkov z prvého a druhého piliera a možnosť prispievať rodičom na dôchodok jedným percentom vymeriavacieho základu ( pdf , s. 36, 44, 45).

Odvodový bonus
uvádza
pdf
pdf
pdf
pdf
pdf
pdf
pdf


Tam (v Trnave - pozn.) už každý kto sa nakazí, tak je len tou britskou mutáciou nakazený.

Keďže podiel vzoriek s tzv. britskou mutáciou kornavírusu bol v Trnave cez 80 percent, väčšina ľud í, ktorí sa dnes nakazia, sa pravdepodobne nakazí touto mutáciou. Nie je to však „každý” novopribudnutý pacient, ako uviedol premiér. To by musel byť podiel vzoriek 100 percent. Tvrdenie Igora Matoviča preto hodnotíme ako nepravdivé. Od 30. januára do 2. februára 2021 sa v Trnave uskutočnil skríning na COVID-19, kde miera pozitivity dosiahla 1,19 %. Ľudia s pozitívnym výsledkom boli následne pozvaní na PCR-testy, aby úrady zistili mieru tzv. britskej mutácie (variant B117). Tohto pretestovania sa zúčastnilo 26 osôb - dvaja boli vyhodnotení ako falošne pozitívni a u 21 osôb sa potvrdila prítomnosť britskej mutácie, čo predstavuje 87,5 % pozitívnych vzoriek. Minister zdravotníctva Marek Krajčí na tlačovej besede 5. februára 2021 odprezentoval výsledky zisťovania zastúpenia britskej mutácie v populácii. V Trnavskom kraji bola prítomnosť britského variantu zistená v 81,65 % otestovaných vzoriek, čo je najvyšší podiel na Slovensku.

skríning odprezentoval zistená


Jedny z najhorších financií v Európskej únii boli už na sklonku roku 2019, keď predchádzajúca vláda zrušila vtedy dôchodkový automat a proste vtedy schválila 13. dôchodok.

Zrušenie dôchodkového automatu ako aj zavedenie 13. dôchodkov malo výrazne negatívny vplyv na udržateľnosť verejných financií, čo konštatovala aj Rada pre rozpočtovú zodpovednosť. Keďže nová vláda tieto opatrenia zrušila, respektíve znížila ich fiškálny dopad, ich vplyv sa plne nepremietol do celoeurópskych porovnaní. Keďže nevieme určiť, ako by obstáli naše verejné financie v porovnaní s ostatnými štátmi, keby nová vláda tieto opatrenie nezvrátila, hodnotíme výrok Mariána Viskupiča ako neoveriteľný.

V septembri 2019, počas tretej vlády Roberta Fica, parlament novelou zákona o sociálnom poistení zrušil tzv. dôchodkový automat, a strop na dôchodkový vek stanovil fixne na 64 rokov. Pred novelou sa dôchodkový vek určoval podľa vývoja strednej dĺžky života. Nová vláda následne cez novelu zákona o sociálnom poistení zrušila zastropovanie veku odchodu do penzie a opätovne zaviedla automat. Vo februári 2020, krátko pred parlamentnými voľbami, vtedajšia koalícia schválila v skrátenom konaní zavedenie 13. dôchodkov, ktoré nahradili vianočný príspevok. Vtedajšia prezidentka Zuzana Čaputová zákon podpísala, no podala návrh na Ústavný súd SR na preskúmanie ústavnosti tohto zákona, keďže podľa jej názoru neboli splnené podmienky na skrátené legislatívne konanie. Z dôvodu straty platnosti právneho predpisu však Ústavný súd konanie zastavil.

Zákon o trinástom dôchodku bol neskôr zmenený novou vládnou koalíciou. Zmena sa týkala najmä jej výšky a transformácie na štátnu sociálnu dávku. Výdavky na vyplácanie 13. dôchodkov schválené Smerom pred voľbami mali v roku 2020 dosiahnuť sumu 589 miliónov eur ročne, na 13. dôchodky schválené novou koalíciou pod vedením Igora Matoviča bolo vynaložených 307,5 milióna eur.

Podľa portálu Eurostatat malo Slovensko v štvrtom kvartáli roka 2019, pri výške 48 % HDP, 14. najvyšší dlh zo 27 európskych štátov. Rovnakú pozíciu si zachovalo aj v prvom štvrťroku 2020, keď verejný dlh stúpol na 49 %. V roku 2019 malo Slovensko v rámci štátov EÚ 7. najvyšší deficit verejných financií.

Podľa analýzy Európskej komisie o Udržateľnosti verejných financií členských krajín bolo Slovensko v roku 2019 v kategórii nízkeho rizika strednodobej fiškálnej udržateľnosti. V analýze sa však zároveň uvádza, že Slovenská ekonomika, ako niekoľko ďalších z EÚ, je zraniteľných kvôli nestálosti ich ekonomík (pdf., s. 130). Analýza predpokladala, že dlh Slovenskej republiky by mal v pomere k hrubému domácemu produktu za rovnakých okolností z dlhodobého hľadiska mierne klesať (pdf., s. 243).

Dokument Európskej komisie bol publikovaný v januári 2020, takže nereflektuje zmeny v 13. dôchodkoch, o ktorých hovorí Viskupič.

V analýze Udržateľnosti verejných financií z roku 2020 však už Slovensko patrilo medzi krajiny s vysokým rizikom strednodobej a dlhodobej udržateľnosti verejných financií. Analýza spomína, že Slovensko spolu s krajinami ako Belgicko, Španielsko a Slovinsko, čelí významným rizikám z dôvodu zraniteľnosti voči nepriaznivému makrofinančnému vývoju alebo slabším fiškálnym zlepšeniam, než sa predpokladalo. Podľa analýzi dlhodobé fiškálne výzvy sú spojené s rýchlo rastúcimi nákladmi na starnutie obyvateľstva, najmä v oblasti dôchodkov, čo významne prispieva k vysokému riziku verejných financií na Slovensku (.pdf s.6 -11).

V rámci hodnotenia rizika fiškálnej udržateľnosti členských štátov sa Slovensko v tomto hodnotení spolu s Poľskom, Rumunskom a Belgickom nachádzalo v pásme vysokého rizika fiškálnej udržateľnosti dlhu a to v krátkodobom, strednodobom aj dlhodobom horizonte (.pdf s. 13).

Tabuľka rizika fiškálnej udržateľnosti štátov EÚ. Zdroj: Debt Sustainability Monitor

Monitorovanie a hodnotenie vývoja hospodárenia Slovenskej republiky vykonáva Rada pre rozpočtovú zodpovednosť (RRZ).

Rada pre rozpočtovú zodpovednosť vo svojej správe z apríla 2020 konštatovala, že dlhodobá udržateľnosť verejných financií sa výrazne zhoršila už pred pandémiou. Podľa vtedajšieho predsedu rady Ivana Šramka boli hlavným dôvodom zhoršenia zmeny v dôchodkovom systéme, pričom najväčší vplyv malo zastropovanie veku odchodu do dôchodku. RRZ očakávala, že prijatá legislatíva zvyšujúca výdavky na dôchodky a zároveň postupne silnejúci vplyv starnutia populácie budú významne prispievať k zhoršovaniu hospodárenia rozpočtu už v najbližších rokoch.

Nový predseda RRZ Ján Tóth hovoril o tom, že kritické pre finančnú stabilitu dôchodkov bolo odstránenie dôchodkového automatu pre vek odchodu do dôchodku. „Spolu s 13. dôchodkom a extrémne štedro nastavenou valorizáciou minimálneho dôchodku to vyústilo do zhoršenia ukazovateľa na úrovni 2,5% HDP (t.j. cca 2,5 mld eur). V porovnaní s nastavením z roku 2018 tak dôchodkový systém prišiel o jednu tretinu svojich zdrojov o 50 rokov“, napísal v októbri 2021 Tóth vo svojom blogu.

Podľa ukazovateľa dlhodobej udržateľnosti bolo Slovensko v decembri 2019 desatinu percenta od 5-percentnej hranice vysokého rizika udržateľnosti verejných financií. Túto hranicu sme následne prekročili vo februári 2020, keď indikátor dlhodobej udržateľnosti dosiahol hodnotu 5,2 % HDP. Ukazovateľ dlhodobej udržateľnosti predstavuje hodnotu, o ktorú by sa malo zmeniť štrukturálne primárne saldo (pomocou zvýšenia daní alebo znížením „neúrokových“ výdavkov), aby úroveň verejného dlhu bola o 50 rokov na úrovni 50% HDP (.pdf s. 28).


Momentálne to (systém pravidiel rozhodovania súdov resp. občiansky poriadok, pozn.) máme vo verejnej diskusii, v takzvanom medzirezortnom pripomienkovom konaní.

Všetky súčasti návrhu nového systému, ktorý má nahradiť Občiansky súdny poriadok, sa v súčasnosti nachádzajú v medzirezortnom pripomienkovom konaní. Výrok preto hodnotíme ako pravdivý. Tomáš Borec hovorí o navrhovanej zmene súčasného Občianskeho súdneho poriadku. Ten má byť nahradený troma kódexami: Civilným sporovým poriadkom, Civilným mimosporovým poriadkom a Správnym súdnym poriadkom. Civilný sporový poriadok bol predložený do medzirezortného pripomienkového konania 15. augusta 2014 a konanie má trvať do 30. septembra 2014. Civilný mimosporový poriadok je v medzirezortnom pripomienkovom konaní od 28. augusta 2014 a má trvať do 30. septembra 2014. Správny súdny poriadok bol predložený do do medzirezortného pripomienkového konania 28. augusta 2014, pričom medzirezortné pripomienkové konanie bude trvať do 30. septembra 2014. Dátum zverejnenia analýzy: 22.09.2014 Naspäť Nahlásiť chybu

poriadok konania Civilný Správny


V tomto roku počas celého prvého polroka ministerstvo financií nezverejnilo daňovú prognózu, ktorú vždy zverejňovalo vo februári, následne aj v apríli.

Prvá tohtoročná daňová prognóza bola zverejnená v júli, po zasadnutí výboru pre daňové prognózy koncom júla.

Prvá tohtoročná daňová prognóza


...máme minimálne 70 tisíc neobsadených pracovných miest?

Podľa internetového sprievodcu trhom práce prevádzkovaných Ústredím práce sociálnych vecí a rodiny bolo 22. mája 2018 o 10 hodine evidovaných 86 927 voľných pracovných miest. Výrok hodnotíme ako pravdivý.

sprievodcu


Ja si pána Brossmana veľmi vážim, založili sme Dobrého Anjela spolu

Výrok Andreja Kisku označujeme za pravdivý. Na oficiálnej webstránke Dobrého anjela sú za zakladateľov považovaní Andrej Kiska a Igor Brossman. To či si Brossmana Kiska skutočne váži Demagog.SK neoveruje.

webstránke


A povedzme si tu pravdu, v skutočnosti naozaj 60-70 percent ľudí nechcelo vládu Roberta Fica 3.

Kollárov výrok potvrdzuje prieskum Polis , uverejnený z 21.1.2016 na otázku: "Ktoré politické strany by ste chceli v novej vláde" odpovedalo stranou SMER-SD až 42 % opýtaných. Stranu SMER-SD teda nechcelo vo vláde necelých 60 % opýtaných. Výrok preto hodnotíme ako pravdivý.

Polis


Ešte k tomu grécku z tridsiatich rokov odkedy Grécko vstúpilo do únie, dvadsať jeden vládli socialisti a prelomové rozhodnutia, ktoré znamenali zadlženosť na neúnosnosť verejných financií v tej krajine prijímali socialisti.

Prehlad gréckych vlád (1981 - 2011): rok 1981-85 1985-89 1989-89 1989-89 1989-90 1990-93 1993-96 vláda PASOK PASOK ND + KKE n/p ND + KKE + PASOK ND PASOK rok 1996-96 1996-00 2000-04 2004-07 2004-09 2009-10 2010-11 2011-11 vláda PASOK PASOK PASOK ND ND PASOK PASOK PASOK Od vstupu Grécka do EÚ teda od roku 1981 sme napocítali 21 rokov vláda strany PASOK co je socialistická strana. J Figel v tejto casti výroku hovorí pravdu. Vývoj zadlženosti Grécka (1980 - 2010): rok 1980 '81 '82 '83 '84 '85 '86 '87 ;88 '89 '90 '91 '92 '93 '94 '95 dlh (%HDP) 22,6 26,4 29,4 33,7 40,1 46,7 47,2 52,5 57,2 60,0 73,3 74,8 80,1 100,5 98,5 99,2 rok '96 '97 '98 '99 '00 '01 '02 '03 '04 '05 '06 '07 '08 '09 '10 '11 dlh (%DPH) 101,6 98,7 96,6,1 102,5 103,4 103,7 101,2 97,3 98,8 100,3 106,1 105,1 110,3 126,8 142,0 152,3 Uvádzame prehlad vlády PASOK a ako pocas vlády zadlžili krajinu. Na porovnanie uvádzame aj vládu ND - Novej demokracie co bola vláda pravicová: Vláda vyrobený dlh (%HDP) 1981-85 PASOK 20,3 1985-89 PASOK 13,3 1990-93 ND 27,2 1993-96 PASOK 1,1 1996-00 PASOK 1,8 2000-04 PASOK - 4,6 2004-07 ND 6,5 2007-09 ND 21,7 2009-10 PASOK 15,2 2010-11 PASOK 10,3 Ako vidíme z tabulky Grécko zadlžovala lavicová vláda PASOK predovšetkým tesne po vstupe do EÚ a v rokoch 2009 až 2011. Grécko však zadlžovala aj pravicová vláda a to velmi výrazne. V rokoch 1990 až 1993 to bolo 27,2 %HPD a v rokoch 2007 až 2009 to bolo až 21,7 % HPD. Je preto velmi zavádzajúce tvrdit, že za 21 rokov lavicových vlád sa zaznamenala neúnosná zadlženost verejných financií. Dátum zverejnenia analýzy: 04.03.2012 Naspäť Nahlásiť chybu

vlád zadlženosti


...Si zoberte, že jeden denník nemenovaný (Denník N, pozn.), zverejnil verziu, ako to (únos Vietnamca, pozn.) vlastne bolo. Nejaké motorky, telefonáty atď. Vzápätí tento denník to sám poprel a označil to, že to nie je pravda.

Denník N zverejnil začiatkom augusta článok , ktorý podrobne opisuje únos a prevoz Vietnamca z Bratislavy do Moskvy. Krátko na to sa vo veci začalo vyšetrovanie , ktoré ukázalo, že vo svedectvách policajtov, ktoré v lete zverejnil Denník N, boli nepresnosti. Médium na ne samo poukázalo v článku v októbri 2018. V tejto súvislosti je dôležité podotknúť, že nepresnosti v prvom článku sú dôsledkom toho, že v tom čase vyšetrovanie prípadu bolo iba na začiatku. Medzi spomínanými verziami únosu Denník N publikoval ďalších 52 článkov o únose vietnamského občana, nejednalo sa teda o popretie "vzápätí", ako tvrdí Blanár. Keďže však Denník N skutočne opravil svoju pôvodnú správu, hodnotíme výrok ako pravdivý.

článok vyšetrovanie článku článok informovala poukazoval článok


Ako vyplýva z analýzy OSN, štáty na celom svete dlhodobo prehrávajú boj s drogovou kriminalitou a užívanie drog neustupuje napriek množstvu opatrení, ktoré štáty v boji s touto kriminalitou realizujú.

Nepodarilo sa nám nájsť štúdiu, ktorá by hovorila o prehrávani v boji s drogovou kriminalitou. Z analýzy, ktorú sme našli sa nedá povedať, či štáty na celom svete boj s kriminalitou prehrávajú. Z výročnej správy Polície SR pre rok 2011 vyplýva , že v tomto roku bol na Slovensku odhalený druhý najvyšší počet drogových trestných činov, pri čom trend je z roka na rok rastúci pre počet odhalených drogových trestných činov. Štatistika agentúry OSN pre drogy a kriminalitu uvádza drogovú kriminalitu v štátoch sveta v rokoch 2003 - 2008. Z nich vyplýva, že podobný trend ako na Slovensku môžeme sledovať napríklad v Kanade, Čile, Maroku, Arménsku, na Cypre, v Turecku, Švédsku, Anglicku, Francúzsku. Naopak, Japonsko, Singapúr a Filipíny sú príklady krajín, kde počet drogových trestných činov klesá. Zo správy OSN vyplýva, že v niektorých krajinách klesá počet kriminálnych prípadov spojených s drogami, v iných stúpa. Zo štatistiky tak nevyplýva žiadny globálny trend a nedá sa tiež jej výstupy označiť ako dôkaz prehŕavania v boji proti drogám. Dátum zverejnenia analýzy: 27.02.2012 Naspäť Nahlásiť chybu

vyplýva Štatistika


Pred 2 dňami som na verejnoprávnom okruhu v Slovenskom rozhlase počul oficiálnu správu - Európska komisia vyčíta Českej republike práve štruktúru systému dôchodkového zabezpečenia a práve nízku stabilitu a nízku životaschopnosť druhého piliera.

Európska Komisia (EK) síce skutočne vydala správu v ktorej kritizovala český dôchodkový systém, v tejto kritike sa však neobjavila zmienka o kritike "druhého pilieru", ani žiadneho podobného formátu. Správa EK považuje reformu ako celok za krok správnym smerom, avšak zároveň varuje pred jej neudržateľnosťou a nutnosti prijať ďalšie zmeny. Pravdou je, že reforma českého dôchodkového systému prináša druhý pilier podobného charakteru ako na Slovensku, kritika EU sa však priamo nezmieňuje druhý pilier. Radoslav Procházka si preto túto správu prikrášlil vo svoj prospech a jeho výrok hodnotíme ako zavádzanie. Slovenský rozhlas vydal 31. mája 2012 správu, kde sa hovorí, že Európska komisia (EK) kritizuje českú dôchodkovú reformu. Správa hovorí, že EK považuje reformu za " nedostatočnú a dlhodobo neudržateľnú ". O kritike českej dôchodkovej reformy píše aj denník Pravda (čtk) na svojej stránke a informáciu dopĺňa: "Komisia upozornila, že do reformy nebolo jasne zapracované spojenie veku odchodu do dôchodku a očakávanej dĺžky života. Reformy zavádzajúce novú penzijnú schému, ktoré boli schválené minulý rok a ktoré mali nabiehať do praxe od roku 2013, sú podľa Európskej komisie relevantnou reakciou na potreby zabezpečiť v budúcnosti adekvátne penzie. Avšak ich efektívnosť je podľa komisie obmedzená okrem iného nedostatkom opatrení na stimuláciu účasti ľudí v novom systéme . " Podobne sa vyjadruje aj správa portálu radio.cz . Čo sa týka dôchodkovej reformy v Česku ako takej, jej najvýznamnejším prvkom je zavedenie viacpilierového systému, ktorý počíta so sporením na penzijných fondoch. O dôchodkovej reforme v Česku si môžete viac prečítať tu . Dátum zverejnenia analýzy: 04.06.2012 Naspäť Nahlásiť chybu

Slovenský rozhlas
Pravda
radio.cz
tu


Ale uisťujem ťa a ubezpečujem ťa o tom, preto lebo (nespokojní lekári pozn.) odmietali rokovať. Lebo oni si stanovili kategorické požiadavky, ak nám toto všetko nesplníš, ideme do protestu.

Aj napriek skutočnosti, že lekári spočiatku tri mesiace odmietali rokovať o určitom kompromise, čiže svoje požiadavky si naozaj stanovili kategoricky, dnes je situácia iná. Podľa informácií, ktoré uviedol denník Pravda 30. septembra 2011, lekárski odborári svoje stanovisko zmenili a sú ochotní s ministrom zdravotníctva Uhliarikom rokovať.

Predseda Lekárskeho odborového zväzu Marián Kollár tvrdí: „Tri mesiace deklarujeme, že naše požiadavky tvoria jeden celok. Samozrejme, budeme sa o nich rozprávať. V tejto chvíli je však predčasné hovoriť o tom, či niečo stiahneme.“

Pravda


Minister Počiatek zrušil niektoré pripravené súťaže. Napríklad podzemná stanica Filiálka v Bratislave pre medzinárodnú železničnú dopravu, namiesto toho, aby bola vo výstavbe, tak skončila.

Je pravdou, že minister Počiatek projekt Filiálka zrušil. Dôvodom boli viaceré riziká, ktoré ohrozovali schválenie projektu zo strany EK. Išlo predovšetkým o otáznu vhodnosť, účelnosť a udržateľnosť projektu, predlžovanie procesu, ako aj chýbajúce stavebné povolenia. EK by neodstránením rizík nepreplatila projekt.

Aktualizácia Návrh informovalo SITA


Samozrejme, že áno podpredseda maďarskej vlády pán Semjén sa vyjadroval veľmi jednoznačne, že len SMK (preferuje pozn.)

Agentúra SITA (Aktualne.sk) 26. júna. 2010 píše: Strana Most-Híd Bélu Bugára nepatrí do Stálej maďarskej konferencie, pretože to nie je čisto maďarská strana . V piatok to v Budapešti vyhlásil podpredseda maďarskej vlády Zsolt Semjén. Podstatná je podľa Semjéna maďarská identita. Problémom v prípade Mostu je podľa maďarskej tlačovej agentúry MTI to, že v strane sú okrem Maďarov aj Slováci a strana ani nie je profilovaná ako politický subjekt maďarskej menšiny. Strana bude podľa Semjéna vítaná v Stálej maďarskej konferencii vtedy, ak jej identita bude v súlade s touto organizáciou. Ak sa to nestane, zrejme sa vytvorí iné fórum, v rámci ktorého budú maďarskí politici s touto stranou ďalej komunikovať. "Ak by sa zanedbalo úsilie o to, aby za hranicami Maďarska existovali maďarské menšinové strany, maďarskí menšinoví politici by sa včlenili do rumunských a slovenských strán, a to by znamenalo koniec politickej reprezentácie maďarskej menšiny," mieni Semjén. Denník Pravda 5. novembra 2010 píše o zasadaní Stálej maďarskej konferencie v Budapešti: Slovenských Maďarov na zasadaní zastupoval predseda SMK József Berényi, predseda republikovej rady Gyula Bárdos a radový člen tejto mimoparlamentnej strany Miklós Duray. Predseda vládnej strany Most - Híd Béla Bugár pozvanie nedostal. Semjén to vysvetlil tým, že ide o "zmiešanú slovensko-maďarskú stranu", s ktorou chce Budapešť udržiavať korektné vzťahy, ale mimo rámca Stálej konferencie . Z vyjadrení Zsolta Semjéna usudzujeme, že politickú stranu Most-Híd nepreferuje a udržuje s ňou iba formálne vzťahy, narozdiel od strany SMK, ktorá bola pozvaná i na zasadnutie Stálej maďarskej konferencie.

mimo rámca Stálej konferencie


Ale teraz ja hovorím pani poslankyňa o 26 eur mesačne sa zvyšuje rodičovský príspevok každej mamičke. Tých 100 tisíc mamičiek, ktorý vy ste ani cent nepridali. Napriek tomu, že je kríza, tak ideme zvyšovať o 26 eur mesačne.

Novela zákona o rodičovskom príspevku, ktorú navrhlo ministerstvo práce, sociálnych vecí a rodiny, ktorá vstúpi do platnosti 1. januára 2011, zaviedla jednotnú výšku rodičovského príspevku . Niektoré mamičky, zďaleka nie všetky ako tvrdí poslanec Brocka, ktoré doteraz poberali rodičovský príspevok vo výške 164,22 eura, si tak polepšia o takmer 26 eur. Takýchto mamičiek by malo byť približne 91 tisíc. Naopak iné mamičky, ktoré doteraz poberali rodičovský príspevok vo výške 256 eur, si zase pohoršia o takmer 66 eur. Takýchto mamičiek je približne 49 tisíc. Presné znenie nového zákona je dostupné tu .

tu


Voliči si prajú liberálnu stranu v slovenskom parlamente. To je vlastne dôvod, prečo je po prvýkrát liberálna strana dvakrát za sebou zvolená do slovenského parlamentu.

Strana SaS je pravicovo-liberálna strana a do slovenského parlamentu sa jej prvýkrát podarilo dostať v parlamentných voľbách 2010, kedy získala 12,14% a 22 kresiel v parlamente. Do parlamentu sa tejto strane podarilo dostať aj v týchto voľbách, kde získali 5,88% a 11 kresiel v parlamente.

pravicovo-liberálna 12,14% 5,88% zvykla porovnávaná pôsobila ideologické


Takto pred štyrmi rokmi v podstate všetci poslanci, ktorí boli prítomní v parlamente, bolo znova pred voľbami, všetci poslanci hlasovali za zvýšenie platov zdravotných sestier a teda zdravotníckych pracovníkov.

Tento výrok hodnotíme ako pravdivý, pretože všetci poslanci, ktorí boli prítomní v parlamente, naozaj hlasovali za návrh zvýšenia platov zdravotných sestier a pôrodných asistentiek. V parlamente (1. december 2012) za návrh zákona ako celku hlasovalo všetkých 141 prítomných poslancov . Denník SME sa v článku o prijatom zákone zvýšenia platov sestier a pôrodných asistentiek vyjadril, že za prijatie zákona hlasovali všetky politické strany. Denník Pravda taktiež informuje o schválení zákona všetkými prítomnými poslancami (141 poslancov).

141 prítomných poslancov
Denník SME
Denník Pravda


...je tu prieskum, výskum európskych hodnôt, robil ho Sociologický ústav SAV 18. decembra (2017, pozn.) s tým, že tu má polícia, mimochodom dôveru 54% a keď sme pri tej tlači a médiách, tak tu je 39%.

Tibor Gašpar poukazuje na výskum, ktorý je vykonávaný Sociologickým ústavom Slovenskej akadémie vied, kde jedna kategória zahŕňa dôveru k vybraným inštitúciám. V roku 2017 39 % obyvateľov dôverovalo tlači, zatiaľ čo 54 % dôverovalo polícii. Gašpar správne uviedol údaje prieskumu ako aj dátum vydania výskumu, preto hodnotíme výrok ako pravdivý.

Výskum európskych hodnôt sa uskutočňuje v deväťročných cykloch a skúma kontinuitu a zmeny v hodnotách viažúcich sa k najdôležitejším oblastiam ľudského života. Výsledky posledného výskumu boli publikované 18. decembra 2017.

V kategórii „ Dôvera k vybraným inštitúciám “ sa respondenti vyjadrujú, či dôverujú vybraným inštitúciám. Tlači v roku 2017 dôverovalo 39 % respondentov, zatiaľ čo v roku 2008 to bolo okolo 34 %. Polícii v roku 2017, dôverovalo 54 % respondentov.

európskych hodnôt


Ale veď konkrétne kauzy financovania aj SDKÚ-DS aj Smer-u veď to nie je u pána Trnku, to je konkrétne zhodou okolností u pán Hrivnáka na stole tieto.

Financovanie SDKÚ vyšetruje špecialna prokuratúra. Na prípad dozerá Ján Hrivnák, ktorého poslankyňa Jana Dubovcová navrhla na generálneho prokurátora.

vyšetruje dozerá


Konštatuje táto správa... reálny pokles miezd a podobne, takže tie financie sú  nástrojom, istou nevyhnutnou podmienkou, ale nie dostačujúcou na to, aby sme sa začali zviechať.

Ak však hodnotíme podstatu toho výroku, s ktorým predpokladáme, že sa premiérka stotožnuje (rovnaké čísla spomenula v relácii Na telo , tento krát bez odkazu na príslušný dokument), hodnotíme ho ako nepravdivý. Reálna mzda sa oproti druhému štvrťroku 2009 v druhom štvrťroku 2010 podľa ostatných údajov ŠÚ zvýšila o 2,4%. Rovnako aj INEKO zhodnotilo sľub Ficovej vlády zvýšiť aj reálne mzdy počas svojho mandátu ako na 100% splnený. Je jedno aké obdobie mala predsedkyňa vlády na mysli, výrok nie je pravdivý pre žiadne obdobie vlády Roberta Fica.

Na telo
podľa ostatných údajov ŠÚ
INEKO zhodnotilo


Áno, no ešte raz, máme tu vyjadrenie z deviateho, to je streda, kde Igor Matovič je citovaný, teda kde je napísané, je to správa TASR. Sľúbil, že po stiahnutí vládneho návrhu nepodporí ani opozičnú novelu. Veď to Igor Matovič sám povedal ešte v stredu večer, kedy bola tá koaličná rada.

Igor Matovic uviedol na spomínanej tlacovej konferenciu " my nepodporíme ", co sa dá jednoznacne interpretovat, že spomínanú novelu nepodporia všetci Obycajný ludia, teda aj samotný I. Matovic. Výrok R. Sulíka preto hodnotíme ako pravdivý.

R. Sulík sa odvoláva na správu tlacovej agentúry TASR (10. februára 2011), v ktorej sa okrem iného píše:

" Dali sme návrh, ktorý bol prijatý. Koalícia bude rešpektovat slobodnú vôlu každého poslanca a nechá na jeho svedomí, ako zahlasuje pri novele zákona o štátnom obcianstve. My budeme hlasovat tak, že podporíme náš pozmenovací návrh,' uviedol Matovic na dnešnom brífingu v parlamente. Zároven slúbil, že po stiahnutí vládneho návrhu nepodporí ani opozicnú novelu a vytvorí sa tak priestor na dalšie rokovania o úprave podmienok dvojakého obcianstva. 'Aby bol výsledný produkt kvalitný, dobrý zákon o štátnom obcianstve, ktorý bude konsenzom koalície aj opozície,' dodal."

I. Matovic 10. februára 2011 na tlacovej besede , ktorá sa uskutocnila ešte pred hlasovaním o novele o štátnom obcianstve, informoval, že koalícia bude pri hlasovaní rešpektovat slobodnú vôlu poslanca. "S tým, že povedali sme, že v prípade, ak teda sa dohodneme, tak následne my nepodporíme novelu, ktorá je vlastne v prvom cítaní z dielne strany Smer," doplnil Matovic.

*výrok doplnený a zmenený zo zavádzanie na pravda 24. februára 2013

TASR
tlacovej besede


Projektová dokumentácia naznačuje to budovanie podpernej podpery rámcovo, technologicky. Všeobecne. Preto a navyše je tu odpoveď na. Súčasťou tej zmluvy o dielo sú aj odpovede, ktoré vysvetľujú niektoré veci. A práve za pána Figeľa odpovedal obstarávateľ, že ak zostane výsledný most identický ako je v dokumentácii, môže použiť inú technológiu ak nebude potrebné žiadať o zmenu stavby. Čiže ak nezmení tvar mostu, ako takého, čiže nebude treba na to nové stavebné povolenie, môže použiť ľubovoľnú technológiu na to ako podoprie počas betonáže tú stavbu.

Počiatek opäť naráža na otázku 237 -s.6 Doplnenie a vysvetlenie súťažných podkladov:


Mesto Košice je najväčším zriaďovateľom škôl na Slovensku

Z informácií, ktoré má na svojej stránke ministerstvo školstva nie je možné vybrať zo zoznamu všetkých škôl na Slovensku len tie, ktoré sú v zriaďovateľskej pôsobnosti miest. Materské školy, základné školy, stredné školy či základné umelecké školy na území mesta Košice zriaďuje buď magistrát, mestská časť, vyšší uzemný celok, cirkev alebo napríklad súkromný zriaďovateľ. Štatistiky, ktoré by porovnávali počty všetkých škôl na Slovensku podľa zriaďovateľa a bolo by z nich zrejmé, kto je najväčším zriaďovateľom či už podľa počtu škôl alebo počtu žiakov, nie sú dostupné. Požiadali sme o vyjadrenie ministerstvo školstva. Výrok zatiaľ hodnotíme ako neoveriteľný.

informácií,

texte


Hovorili ste, vyzývame na 100 dní pokoja a viete, čo ste počas tých 100 dní pokoja urobili? Ešte nezaschla krv na ranách Roberta Fica a vy ste ľudí oklamali a protestovali v Bratislave na námestiach preto, že vám ministerka kultúry a minister spravodlivosti zobrali peniaze pánovi Šimečkovi na vaše rodinné projekty, ktoré ste robili.

Progresívne Slovensko vyzvalo po útoku na premiéra na 100 dní pokoja a zrušilo protest, ktorý sa mal v teň deň konať. Ďalší protest organizovali 13. augusta 2024, 91 dní po pokuse o atentát a približne mesiac po tom, čo sa premiér vrátil do práce. PS a SaS zvolali ľudí na protest proti čistkám ministerky Šimkovičovej a proti prerušeniu trestu Dušana Kováčika. Výrok preto hodnotíme ako nepravdivý.

Premiér Robert Fico sa 15. mája 2024 stal terčom pokusu o atentát po výjazdovom zasadnutí vlády v Handlovej. V reakcii na túto udalosť vyzval líder Progresívneho Slovenska (PS) Michal Šimečka na 100 dní pokoja. Navrhol, aby sa všetci zdržali politických útokov a krokov, ktoré polarizujú spoločnosť.

Deň pred atentátom, 14. mája 2024, sa konal protest proti novele zákona o Fonde na podporu umenia, ktorú protestujúci označili za politický únos. Protest organizovala občianska iniciatíva Otvorená kultúra! , nie politické strany. Zúčastnilo sa ho približne 250 ľudí. Novelu kritizovali za to, že zvýšila vplyv politických nominantov na úkor odborníkov pri udeľovaní dotácií.

Z Fondu na podporu umenia čerpali peniaze aj Projekt Fórum, občianske združenie vedené matkou Michala Šimečku a nezisková organizácia BOD.Y, ktorú založila jeho manželka. Dotácie z tohto fondu opakovane získala aj Nadácia Milana Šimečku, Šimečkova rodina však nemá vplyv na udeľovanie dotácií. Nadáciu založilo sedem priateľov Milana Šimečku. Jej členom je Peter Šimečka, strýko Michala Šimečku, má však neplatenú funkciu, ktorá nemá vplyv na udeľovanie dotácií. Nepravdivému tvrdeniu, že z dotácií Fondu na podporu umenia profituje rodina Michala Šimečku, sme sa podrobne venovali tu .

V deň atentátu, 15. mája 2024, sa mal konať protest strán PS a SaS na podporu RTVS, pre útok na premiéra bol zrušený.

PS organizovalo ďalší protest 13. augusta 2024, teda na 91. deň od atentátu. Tento protest bol mierený proti personálnym zmenám vo vedení kultúrnych inštitúcií zo strany ministerky Šimkovičovej, likvidovaniu spravodlivosti (v tom čase došlo napríklad k prepusteniu Dušana Kováčika) a prírody.

Premiér Fico sa do práce vrátil 8. júla 2024. V jeho neprítomnosti sa konal napríklad Pochod za slobodu a demokraciu 18. júna 2024. Organizovali ho občianske združenia vrátane platformy Otvorená Kultúra!, kritizovali zásahy do verejnoprávnych médií, prírody či obmedzovanie slobody mimovládnych neziskových organizácií.

stal
vyzval
konal
novele zákona
organizovala
Otvorená kultúra!
zvýšila
čerpali
získala
založilo
má
tu
bol
organizovalo
bol
prepusteniu
vrátil
Pochod za slobodu a demokraciu


Celý ten rodinný balíček je opatrenie pre tých, ktorí už tie peniaze majú a v podstate tá logika je taká, že čím ste bohatší, čím viac zarábate, tým väčší nárok máte na daňový bonus a teda tým viac dostanete pomoci od štátu.

Igor Matovič minulý rok cez parlament presadil svoj takzvaný rodinný balíček, ktorého najzásadnejšie opatrenie bol zvýšený daňový bonus. Jeho výška sa odvíja od veľkosti príjmu jednotlivca. Pracujúci, ktorí zarábajú viac, majú aj nárok na vyšší daňový bonus. Naopak táto pomoc sa netýka nepracujúcich alebo bezdetných, ktorý na peniaze z daňového bonusu nemajú nárok. Výrok Michala Šimečku preto hodnotíme ako pravdivý.

Parlament v máji minulého roka schválil takzvaný rodinný balíček z dielne Igora Matoviča. Balíček obsahoval zvýšené prídavky na deti, vyšší daňový bonus aj príspevky na krúžky. Len v roku 2023 mali výdavky štátneho rozpočtu na tento balíček predstavovať 1,2 miliardy eur.

Rodinný balík je zameraný na pomoc rodinám s deťmi. Rodiny, ktoré deti nemajú alebo ich majú už zaopatrené, tak nebudú mať z balíka nič .

Najväčšia položka tohto balíčka, daňový bonus na dieťa, sa vypočítava podľa hrubej mzdy a počtu detí, ktoré rodina má. V praxi platí , že čím vyšší základ dane niekto má, tým vyšší dostane daňový bonus od štátu. Pomoc sa netýka najchudobnejších obyvateľov Slovenska, ktorý z rôznych dôvodov nechcú alebo nemôžu pracovať.

Súčasťou rodinného balíčka je aj prídavok na dieťa vo výške 60 eur, ktorý sa neodvodzuje od mzdy rodiča ani počtu detí v rodine.

schválil
nič
daňový bonus
platí
prídavok


Áno, hlasovali sme za trináste dôchodky.

Tretia vláda Roberta Fica predložila niekoľko dní pred voľbami 2020 do parlamentu v pochybnom skrátenom legislatívnom konaní návrh na zavedenie 13. dôchodkov. Hnutie Sme rodina ho - podporilo . Tvrdenie Jána Richtera preto hodnotíme ako pravdivé.

pochybnom podporilo


Vládna koalícia pri hlasovaní o programovom vyhlásení vlády, o dôvere vlády, dokonca mala o dva hlasy viac ako to bolo v roku 2016, keď som zostavoval vládu ja.

Výrok porovnáva počet poslancov, ktorí hlasovali za Programové vyhlásenie vlády SR v apríli 2016 a v marci 2018. NR SR schválila 26. apríla 2016 Programové vyhlásenie vlády SR. Za novú vládu na čele s Robertom Fico vtedy hlasovalo 79 poslancov, 61 hlasovalo proti a 2 sa zdržali hlasovania. 8 poslancov bolo neprítomných. V marci 2018 , kedy Peter Pellegrini nahradil Roberta Fica na poste predsedu vlády, hlasovalo za Programové vyhlásenie vlády SR 81 poslancov, 61 hlasovalo proti a 2 sa zdržali. Hlasovania sa nezúčastnilo 6 poslancov. Výrok preto hodnotíme ako pravdivý.


My sme boli vystavení naozaj prudko rastúcou nelegálnou migráciou do Českej republiky za situácie, kedy sme na naše územie prijali na hlavu najviac utečencov z Ukrajiny z celej Európy.

České ministerstvo práce zverejnilo v júli minulého roka svoju analýzu , v ktorej zhodnotilo situáciu utečencov z Ukrajiny. Podľa výsledkov tejto analýzii prijala Česká republika v danom čase 390 tisíc utečencov, čo z neho činilo 3. najčastejší cieľ Ukrajincov v rámci EU a zároveň krajinu s najväčším počtom ukrajinských utečencov na 100 000 obyvateľov.

Podobné výsledky dosiahla Česká republika aj podľa štatistík Úradu vysokého komisára OSN pre utečencov. K 1. januáru 2023, zaznamenala Česká republika 475 030 utečencov z Ukrajiny, ktorí boli registrovaní v programe dočasnej ochrany alebo v obdobných štátnych programoch. Pre porovnanie Slovenská republika zaregistrovala 104 959 takýchto utečencov.

V rámci krajín Európskej Únie viac utečencov ako Česká republika prijalo len Poľsko a Nemecko. Poľsko prijalo viac ako 1,5 milióna utečencov a Nemecko viac ako 1 milión. Avšak v prepočte prijatých ukrajinských utečencov na obyvateľa, prijala Česká republika najviac utečencov v rámci Európskej Únie. Výrok Petra Fialy môžeme označiť za pravdivý.

Podľa Ministerstva vnútra ČR (. pdf , s. 2) stúpla nelegálna migrácia do Česka za tretí štvrťrok 2022 o 132 % v porovnaní s tretím štvrťrokom 2021.

analýzu
najväčším počtom
zaregistrovala
najviac utečencov
pdf


Pozrite sa, zákon o schránkových firmách bez uvedenia konkrétnych pripomienok, pokiaľ si pamätám, pán prezident vrátil naspäť do parlamentu

Robert Fico síce pravdivo uvádza, že návrh zákona o verejnom obstarávaní bol vrátený prezidentom dňa 17. decembra 2014 na opätovné prerokovanie Národnej rade SR, nesprávne uvádza fakt, že prezident spomínaný zákon vrátil bez konkrétnych pripomienok. Na základe toho hodnotíme výrok ako nepravdivý.

Návrh zákona z 3. decembra 2014
rozhodnutie prezidenta


A viem, ako privatizácia prebiehala. Privatizácia letiska prebiehala tak, že boli dvaja záujemcovia Španieli, s ktorými bolo J&T v konzorciu a Rakúšania, s ktorými bola Penta. Vyhodnotil som medzinárodný tender a prišli približne porovnateľné ponuky, na základe ktorých sa dala vybrať aj jedna aj druhá, pretože tam bolo 5 kritérií medzi ktorými cena bola len jedno. A výsledok bol taký, že Mikuláš Duzurinda a ja sme presadili, aby sa urobilo druhé kolo, kde v zalepených obálkach títo záujemcovia dali len číslo, ktorým navyšovali cenu, vďaka čomu štát mohol získať o 4 a pol (mld. sk viac pozn.)

Záujem o privatizáciu letísk v medzinárodnom tendri prejavilo konzorcium TwoOne zložené z viedenského letiska, rakúskej Raiffeisen Zentralbank AG a private equity skupiny Penta a druhým konzorcium spájajúce španielsku spoločnosť Abertis, britského prevádzkovateľa letísk TBI a slovenskú finančnú skupinu J&T. Účastníkmi prvého kola privatizačného tendra boli okrem konzorcia TwoOne a Abertisu aj konzorcium ISAP spájajúce nemeckú letiskovú spoločnosť Köln-Bonn, infraštrukturálny fond GalaxyS a spoločnosti Airport Consulting Vienna a SNS-Lavalin International. Ponuku predložil aj turecký staviteľ a prevádzkovateľ letísk Tepe Akfen Ventures. Konzorcium TwoOne pritom za ponuku na bratislavské letisko získalo 77,75 bodu zo 100, za ponuku na košické letisko 78 bodov. Druhé v poradí, konzorcium Abertis Infraestructuras získalo za Bratislavu 75,25 bodu, za Košice 61 bodov. Konzorcium ISAP získalo za ponuku na akcie bratislavského letiska 59,75 bodu, za ponuku na akcie košického letiska 62,5 bodu.

Dzurinda Pravda Brocka vyzval Trend TREND zamietavé


Predovšetkým si pripomeňme hlavný sľub vlády Ivety Radičovej, za ktorý zodpovedá aj KDH, a to je sľub, že sa zvýši životná úroveň.

Iveta Radičová na predvolebnej tlačovke 16.marca 2010 hovorla o prioritách strany v predvolebnej kampani a o oblastiach riešení nasledovne:

(videozáznam HN)
Volebný program
Programovom vyhlásení vlády


Koniec koncov tie správy o tom, že v Sýrii sa bojuje aj zbraňami, ktoré boli vyrobené na našom území, nám dáva časť zodpovednosti za tú situáciu, takže by sme mali pri tom pomôcť.

Slovensko naozaj vyrábalo zbrane a dodávalo ich do Sýrie, kde sa nimi teraz bojuje. Výrok preto hodnotíme ako pravdivý. Tím poslanca Poliačika nás odkázal na príspevok Denníka N. Česko-Slovensko a neskôr aj samostatná Slovenská republika vyrábali a dodávali ( .pdf , s.80) zbrane do Sýrie : "Československo ako satelit Moskvy podporovalo v rôznych obdobiach režim irackého diktátora Saddáma Husajna aj líbyjského diktátora Muammara Kaddáfího a aj po roku 1989 vyvážalo zbrane do Sýrie." Medzi tieto zbrane patria aj tanky T-72 vyrobené v Martine . "Novšou históriou je export slovenských tankov T-72 do Sýrie. Aj tie vyrobili v Martine a režimu vtedajšieho prezidenta Hafíza Asada sme ich predali v rokoch 1991 až 1993 spolu 252, z toho už ako samostatný štát ich Slovensko predalo Sýrčanom 58." Sýrska armáda má vo výzbroji aj obrnené vozidlá vyrobené v Detve . "Bloger Vladimír Bednár, ktorý sa zaoberá vojenskou technikou, našiel na záberoch z bojov s islamistami ďalší slovenský výrobok – zdravotnícku verziu obrneného vozidla BMP-1, ktorú tiež vyrobili v Detve. Bola v službách vládnych vojsk." V Sýrii sa ďalej bojuje samopalmi, guľometmi, obrnenými vozidlami a lietadlami vyrobenými v Česko-Slovensku.

.pdf Sýrie Martine Detve bojuje